Prirodni gas se lako meša sa vazduhom, ima veliku brzinu sagorevanja bez dima, čađi i čvrstih otpadaka.\nPri dobro podešenim uređajima za sagorevanje prirodni gas sagoreva jasnim i prozračnim plavičastim plamenom, zbog čega se često naziva „plavim“ gorivom.\nPrednosti prirodnog gasa u odnosu na druga goriva\nPlaćanje prirodnog gasa se vrši mesečno, nakon njegove potrošnje.\nPriključenjem na gasovodni sistem prestaju brige o transportu i skladištenju gasa.\nNema problema oko paljenja i održavanja vatre, nema pepela, šljake niti nečistoća oko ložišta.\nJednostavno održavanje i niski troškovi održavanja gasnih aparata.\nPri sagorevanju prirodnog gasa dostižu se visoke temperature, koje omogućuju da se efektivno koristi kao tehnološko i energetsko gorivo.\nOdsustvo sumpora i njegovih jedinjenja daje prirodnom gasu posebnu vrednost naročito pri njegovom korišćenju za tehnološke i komunalne potrebe.\nPri korišćenju prirodnog gasa moguća je potpuna automatizacija procesa sagorevanja uz visoku produktivnost, ekonomičnost i povoljne radne uslove.\nPrirodni gas omogućuje značajnu intenzifikaciju rada raznih ložišta, peći, kotlova i drugih trošila uz smanjenje investicionih troškova.\nU savremenim uređajima za sagorevanje ostvaruje se potpuno sagorevanje prirodnog gasa uz minimalni višak vazduha, čime se postiže visoka efektivnost iskorišćenja prirodnog gasa za dobijanje energije.\nPri sagorevanju prirodnog gasa moguće je održavati visok stepen korisnosti raznih trošila u širokom području opterećenja.\nTrošila prirodnog gasa imaju ređe zastoje u radu, manje eksploatacione troškove, manju sopstvenu potrošnju energije i duži radni vek.\nVrednost prirodnog gasa raste i zbog mogućnosti njegovog korišćenja kao sirovine u hemijskoj industriji.\nZa korišćenje prirodnog gasa kod spoljnih instalacija potrebna je samo mernoregualciona stanica, sa pripadajućim cevovodima i armaturom, a to znači kraći rok izgradnje i manji investicioni troškovi.\nNeutralan karakter atmosfere u ložištima metalurških peći ima u nekim slučajevima presudan uticaj na radni proces i kvalitet proizvoda. Slična situacija je u industriji stakla, keramike i građevinskog materijala\nRadni dan: 07:00-16:00


Upravljanje deljenjem u uslugama OneDrive i SharePoint - OneDrive\nUpravljanje deljenjem u uslugama OneDrive i SharePoint\nNeke postavke deljenja postoji u više centre administracije. Kada promenite ih na jednom mestu, druge centre administracije odražavaće promene. Ako imate više administratori u vašoj organizaciji, uverite se da komunicirate pravite promene. Potražite u sledećim člancima dodatne informacije o drugim postavke deljenja.\nU Office 365 centru administracije, u okviru stavke Postavke > programske dodatke i usluga, na lokacijama spoljnog deljenja postavka je isto kao SharePoint spoljnog deljenja postavke u centru administracije OneDrive .\nUnutrašnja veze (dostupno samo od strane korisnika u vašoj organizaciji može da se deli interno)\nDirektne veze (dostupno samo za korisnike koji već imaju dozvolu za pristup stavke)\nTražite od spoljnih korisnika da biste dokazali ko su tako što ćete uneti verifikacioni kôd ili se prijaviti pomoću Microsoft naloga ili poslovni ili školski nalog pre nego što budu mogli da pristupe deljenim datotekama.


NSinfo: Exitovi festivali ponovo među najboljima u Evropi - Ceremonija proglašenja pobednika u Groningenu\nExitovi festivali ponovo među najboljima u Evropi - Ceremonija proglašenja pobednika u Groningenu\nNa zvaničnom izboru za najbolje festivale u Evropi\n(European Festival Awards) EXIT, Sea Dance, Festival 84 i Echowaves, izabrani su među finaliste, svaki u svojoj kategoriji! Aktuelnog nosioca titule za Najbolji evropski festival, EXIT, žiri sastavljen od stručnjaka iz muzičke industrije svrstao je među festivale koji nose snažnu društvenu poruku, te se, drugu godinu zaredom novosadski festival našao u finalu za specijalnu nagradu “Take a Stand” za društveni aktivizam.\nIako EXIT po propozicijama takmičenja, kao prošlogodišnji pobednik, nije imao mogućnost da učestvuje u trci za glavnu nagradu, u najužem izboru za “festivalske Oskare”, u vrlo žestokoj konkurenciji, našlo se morsko izdanje Exita, Sea Dance festival, koji već petu godinu zaredom ulazi u finale za titulu najboljeg festivala do 40.000 posetilaca, priznanje koje je već osvojio 2014. godine!\nI najmlađi u Exitovoj porodici, Festival 84 zahvaljujući glasovima publike i žirija, svrstan je među deset najboljih novih festivala u Evropi, a u istoj konkurenciji našao se i gruzijski Echowaves, koji je podržan od strane Exita. Duboku posvećenost i rad EXIT tima potvrđuje i nominacija jednog od osnivača festivala i njegovog programskog direktora, Ivana Milivojeva, u specijalnoj kategoriji za izuzetan doprinos muzičkoj industriji (The Award for Excellence and Passion)!\nU tradicionalnoj kategoriji “Najboljih novih izvođača” našli su se i zvezde Exita 2019 i jedan od najupečatljivijih novih rokenrol bendova današnjice, Greta Van Fleet, koji su nedavno osvojili čak četiri Grammy nominacije, a društvo među nominovanima im prave novi pank majstori Idles koji su na prošlom izdanju festivala osvojili publiku Fusion bine!\nZajedno sa stručnim žirijem, koji čine istaknuti profesionalci iz festivalske industrije, pobednike bira publika iz cele Evrope, a ceremonija proglašenja biće održana na otvaranju festivala Eurosonic Noorderslag u Groningenu u Holandiji 16. januara 2019. godine.\nKompletna lista finalista dostupna je na zvaničnom sajtu Evropskih festivalskih nagrada. Osim 2017. godine, EXIT je nagradu Najboljeg evropskog festivala osvojio i 2013. godine. Uz pomenutu titulu Sea Dance festivala, Exitovi festivali imaju već tri “festivalska Oskara”, a po svemu sudeći u narednim godinama biće ih još!\n... evropa, exit, festival, Novi Sad, svet


Moskva: Srpski patrijarh se opredelio – Krstarica\nM. K. 29. septembra 2018. 13:55\nVolkov je rekao da su tu podršku izrazili i poglavari Poljske i Češke pravoslavne crkve, kao i predstavnici Grčke pravoslavne crkve.\nOn je takođe kazao da bi lokalne, odnosno nacionalne pravoslavne crkve, mogle da iniciraju crkvenu skupštinu o problemu povodom odluke vaseljenskog patrijarha Vartolomeja da prizna autokefalnost crkve u Ukrajini.\nVolkov je dodao da bi bilo značajno čuti stav svih lokalnih pravoslavnih crkava po tom pitanju, koje je važno ne samo za pravoslavlje u Rusiji i Ukrajini, već mnogo više i za buduće postojanje ujedinjene globalne pravoslavne zajednice.\nOglasio se i predstavnik Moskovske patrijaršije Nikolaj Balašov koji je rekao da nijedna pomesna pravoslavna crkva nije podržala inicijativu Carigradske patrijaršije da formira novu crkvu u Ukrajini.\nVladika Porfirije izabran za novog patrijarha (video)\n„Do danas nijedna pomesna crkva nije podržala Carigrad u dodeli autokefalnosti Ukrajinskoj pravoslavnoj crkvi. Nijedan glas podrške se nije čuo“, rekao je.\nBalašov je takođe rekao i da Ruska pravoslavna crkva ne raspolaže nikakvom crkvenom imovinom u Ukrajini.\n„Nažalost, vlada stereotip da u Ukrajini postoja imovini koja pripada Ruskoj, a ne Ukrajinskoj pravoslavnoj crkvi. Ja vam otvoreno kažem da tako nešto ne postoji“, istakao je.\nRanije je Vaseljenska patrijaršija saopštila da je „u okviru priprema za davanje autokefalnosti pravoslavnoj crkvi u Ukrajini“ imenovala svoje egzarhe u Kijevu. Tu odluku oštro je osudila Moskovska patrijaršija, nazvavši je napadom na kanonsku teritoriju druge pomesne crkve.\nPredsednik Odeljenja Moskovske patrijaršije za spoljne crkvene odnose, mitropolit Ilarion izjavio je da će Moskovska patrijaršija prekinuti euharističku vezu sa Vaseljenskom patrijaršijom u slučaju da se Ukrajinskoj crkvi dâ autokefalnost.


Portal Sarajevo-RS.com - Nesreća na jedriličarskoj regati\nnedelja, 10 septembar 2017 17:50\nTokom održavanja jedriličarske regate „Bokeška ostrva“, kada se jedrilica „Tromb“ iz Kotora nošena jakim vjetrom i talasima, nasukala na stijenje u rejonu Dobreča i Jakupove pećine, poginuo je Zoran Nikolić.\nKako piše RTCG, preostali članovi posade - jedna ženska i dvije muške osobe su spašeni sa hridina i prebačeni na plažu Mirište, odakle su vozilom Hitne pomoći prevezeni u Tivat.\n„Ronioci pretražuju da li ima još povrijeđenih. Helikopter MUP-a izviđa rejon i vrši nadgledanje iz vazduha. Imamo informaciju da je bilo pet-šest članova posade“, rekao je za Televiziju Crne Gore direktor Uprave pomorske sigurnosti Crne Gore Safet Kočan.\nTijelo nastradalog jedriličara izvukli su ronioci Regionalnog ronilačkog centra iz Bijele i zavezali konopom za helikopter MUP-a, koji ga je spustio na plažu Mirište.\nViše iz ove kategorije « Vojska Srbije garant stabilnosti u regionu Potop u Zadru, ulice pod vodom »


Prvi put u Srbiji: Besplatni internet kurs o epidemiji – SveVesti.net\nNamenjen je prevashodno učenicima trećeg razreda gimnazije i nastavnicima koji im predaju biologiju, hemiju, matematiku i informatiku, a koristan je i drugima koji su radoznali ili žele da osveže znanja.\nKurs povezuje srednjoškolska znanja o fenomenu epidemije iz ugla biologije, hemije, matematike i informatike, a sačinjavaju ga pisani tekstovi, ilustracije, kvizovi, kao i glumac Miloš Biković kao narator u edukativnim video sadržajima.\nBiković je istakao da se zahvaljujući kursu đaci mogu stimulisati da razmišljaju i budu kreativni.\n“To su sposobnosti koje su mladim ljudima potrebne da se suoče sa sutrašnjicom,” rekao je on, navodi se u saopštenju.\nPrvi takav kurs u Srbiji nastao je u saradnji Fondacije Petlja, Inicijative “Digitalna Srbija” i UNICEF-a.\nOdgovori na aktuelna pitanja poput šta je epidemija, kako se prenose virusi, da li nas maska štiti, šta je eksponencijalni rast, zašto je važno da peremo ruke baš 20 sekundi, da li treba da primimo vakcinu, od danas su ujedinjena u tom kursu.\nDirektor Fondacije Petlja i jedan od autora kursa Nebojša Vasiljević poručio je da kroz kurs polaznici stiču veštinu sagledavanja problema iz različitih uglova.\nOsim što je važno da se približi učenicima, zamišljeno je da kurs podstakne saradnju među predmetnim nastavnicima.\nSvakom nastavniku je u onlajn okruženju net.kabineta omogućena direktna komunikacija sa učenicima i praćenje njihovog napretka kroz kurs.\nDirektorka UNICEF-a u Srbiji Deyana Kostadinova ocenila je da je važan aspekt pokretanja kursa to što može poslužiti kao model na osnovu kojeg nastavnici mogu timski u svojoj školi kreirati druge interdisciplinarne kurseve.\nPrevious Mešovite biciklističko-pešačke staze (AUDIO)\nNext Interpol upozorava na Tik-Tok


EU obezbedila humanitarnu pomoć za žrtve poplava u 13 opština u Srbiji - Infobrif\nEU obezbedila humanitarnu pomoć za žrtve poplava u 13 opština u Srbiji\nObjavljeno 26.06.2019. u 19:16\nFOTO TANJUG / SASA PETROVIC\nBEOGRAD – Evropska komisija obezbedila je 90.000 evra humanitarne pomoći kako bi pomogla građanima koji su nastradali u poplavama u Srbiji, saopštio je danas EU info centar.\nSredstva su namenjena Crvenom krstu Srbije u isporuci neophodne pomoći, uključujući vodu za piće i hranu, higijenske i proizvode za domaćinstvo, za psihosocijalnu podršku, za obnovu kuća, kao i pomoć u gotovini.\nBrnabić: Fabrika za preradu otpadnih voda potvrda…\nOva sredstva su deo doprinosa EU Fondu za hitnu pomoć (DREF), Međunarodne federacije društava Crvenog krsta i Crvenog polumeseca.\nSrbija je 3. juna usled obilnih padavina bila pogodjena poplavama i bujicama, koje su, prema navodima, ugrozile ukupno 11.650 ljudi u 20 gradova i opština u centralnoj i zapadnoj Srbiji.\n„Uništeno je nekoliko hiljada hektara poljoprivrednog zemljišta, a 20 opština je proglasilo vanredno stanje. Poplave su oštetile domaćinstva i osnovnu infrastrukturu, pri čemu je veliki broj građana evakuisan“, navodi se u saopštenju EU info centra.\nDodaje se da su EU i njene članice vodeći svetski donatori humanitarne pomoći koja, kako se navodi, predstavlja odraz evropske solidarnosti sa ljudima u nevolji širom sveta.\nUrušila se zgrada, desetoro povređenih (FOTO, VIDEO)\nKlačar: Opozicija traži način kako da izađe iz kruga nepoverenja koji se podigao nakon prestanka protesta\nRadulović: Samo da DJB, PSG i SZS istraju u bojkotu i…


Vitamania: The Sense and Nonsense of Vitamins  | FatHipster\nHomeVitamania: The Sense and Nonsense of Vitamins \nSavremena opsesija, uslovljena nutricionističkim istraživanjima i razmišljanjima, vezana za potrebu uzimanja dodatnih količina vitamina, tema je dokumentarnog filma Sonje Pemberton (Sonya Pemberton) Vitamania: The Sense and Nonsense of Vitamins.\nPembertonova, uz pomoć Dereka Milera (Derek Muller), kao polaznu tačku ima naravno rodnu Australiju, gde je nutricionizam uzeo maha još sedamdesetih, naravno pod uticajem konzumerizma i potrošačke manije. Međutim, Miler i Pembertonova izuzetno racionalno prilaze problemu, vraćajući nas u daleku prošlost i vreme kada su naučnici zapravo i izolovali vitamine iz prirode, biljaka i jestive hrane.\nMnoge zanimljive stvari tokom filma isplivavaju na površinu, i to mahom one manje poznate široj javnosti, uglavnom vezane za hemijska jedinjenja i sklapanje samih tableta i kapsula.\nOno što uglavnom iznenađuje jeste različita regulatorna politika na kontinentima gde se vitamini masovno konzumiraju, čak i od države do države, i svodi se na neku vrstu poludivljeg sistema kontrole pravljenja i propisne politike izdavanja recepata i terapije.\nU celom tom haosu i zamešateljstvu, Miler kao narator i vodič kroz Ameriku, Francusku, Norvešku, i ostale interesantne moderne naseobine, izvlači šeretski zaključak da je najmudrije vitamine uzimati iz postojećih zdravih namirinica, i da se čini, da ako ste zdravi, najbolje je ne posezati za dodatnim hemijskim jedinjenjima u obliku šarenih pilula.


Šulić: Novinari da dobiju status službenog lica | Banjaluka.net\nŠulić: Novinari da dobiju status službenog lica\nPotpredsjednik Narodne skupštine Republike Srpske Denis Šulić istakao je danas u Banjaluci da bi u budućim zakonskim rješenjima novinari trebali da dobiju status lica koja vrše službenu dužnost, čime bi im bio olakšan rad.\nŠulić je u razgovoru sa predstavnikom OEBS-a za slobodu medija Terezom Ribeiro naglasio da je sloboda medija stub svakog demokratskog društva i da Republika Srpska poštuje tu slobodu, ali je spremna i dalje da uči na primjeru dobrih praksi u ovoj oblasti, saopšteno je iz Narodne skupštine Republike Srpske.\nOn je rekao da je bezbjednost novinara u Republici Srpskoj dobra i dodao da su novinari BHRT-a, koji dolaze iz Republike Srpske, izloženi nepravednim kritikama i pritiscima političkih aktera u Federaciji BiH.\nŠulić je naveo da je ponosan na činjenicu da, s obzirom na aktuelnu situaciju u svijetu, nijednom mediju u Republici Srpskoj i BiH nije zabranjen rad.\nKada je riječ o zakonu o nevladinim organizacijama, Šulić je naveo da će Republika Srpska prilikom izrade tog zakonskog rješenja slijediti dobre primjere u svijetu, kao što je zakon koji tu oblast tretira u SAD.\nOn je dodao da zakon o nevladinim organizacija nije još u proceduri, ali da će se u njegovoj izradi voditi računa o tome da Republika Srpska dobije moderno zakonsko rješenje.


Regioni - datum: 2021-01-29 LOKALNA PREDUZEĆA U PLJEVLJIMA PRED KOLAPSOM JER JE NOVAC NAMIJENJEN ZA NJIHOVO FUNKCIONISANJE OTIŠAO NA IZMIRENJE PORESKIH DUGOVA\nRadnici Lokalnih puteva na terenu po 15 sati - Foto: B.Je. Računi prazni, pa i plate radnicima neizvjesne Preduzeće Lokalni putevi izašlo je iz blokade, ali su i dalje blokirani računi RTV Pljevlja i preduzeća Grijanje\nPLjEVLjA - Blokada računa pljevaljskih lokalnih preduzeća od strane Poreske uprave prijeti da zaposleni na vrijeme neće dobiti januarsku platu,a možda ni onu narednu. Naime, pojedina preduzeća, kao što su Lokalni putevi, deblokirala su svoje račune ali posluju izuzetno teško. Novac koji je bio planiran za rad i funkcionisanje preduzeća otišao je za poreske dugove, a nove obaveze svakodnevno stižu. Račun pljevaljske Radio-televizije i dalje je u blokadi, kao i račun preduzeća „Grijanje“.\n-Trenutno su dva preduzeća, čiji su radnici maksimalno uposleni ovih dana, dovedena u izuzetno tešku situaciju. Prvo je preduzeće Lokalni putevi koje je zbog prinudne naplate oko 30 hiljada eura dovedeno u poziciju da se postavlja pitanje hoće li ovo preduzeće moći da izvrši isplatu plata zaposlenima. Radnici Lokalnih puteva svakodnevno provode na čišćenju puteva od 12 do 15 časova- kaže šef Odborničkog kluba Nove srpske demokratije u lokalnom parlamentu Milan Lekić.\nOn je pojasnio da je slična situacija i sa preduzećem „Grijanje“, gdje radnici rade i održavaju sistem grijanja u zimskom periodu.\n-Šta bi se desilo da zaposleni u „Grijanju“ obustave rad usred zime. Pritom razmišlja li iko kako je raditi radnicima u kotlarnici a da ne primaju plate - kazao je Lekić.\nKada je u pitanju prinudna naplata dugova po osnovu poreza i doprinosa, ona je počela 13. januara. Filijala Poreske uprave u Pljevljima naložila je da se od preduzeća „Čistoća“ prinudno naplati 45 hiljada eura i ta naplata je odmah izvršena jer ovo preduzeće raspolaže značajnim sredstvima. Lokalni putevi su ostali bez 29 hiljada eura, a blokiran je i račun preduzeća „Grijanje“. Ostalo je otvoreno pitanje zbog čega nije blokiran račun preduzeća „Vodovod“ koje prema Poreskoj upravi ima prilično velike dugove, ali ostali smo uskraćeni za odgovor na ovo pitanje od Dina Katane direktora pljevaljske filijale Poreske uprave koji se nije javljao na pozive "Dana".\nNezvanično smo ipak doznali da Katana ima neki određeni „respekt“ prema izvršnom direktoru „Vodovoda“ Čedu Gospiću koji po sili zakona uskoro treba da ide u penziju. Naime, Gospić 1. aprila puni 67 godina, a Milan Lekić, koji je bio bivši direktor Vodovoda, smatra da bi se blokadom računa preduzeća izazvao kolaps, a "vidjelo bi se i mnogo toga što je Gospić loše uradio".\n- Nijesam za blokadu ni jednog računa preduzeća ali sam siguran da Katana dok je god Gospić na čelu „Vodovoda“ ne smije blokirati ovo preduzeće - kaže Lekić.\nNe treba zaboraviti da za poreze i doprinose Opština Pljevlja, lokalna preduzeća i ustanove duguju 11, 6 miliona eura i da je cjelokupna situacija izuzetno teška.\nMiličić: Tražimo najbolje rješenje\n-Ne vidim trenutno način kako sada da izađemo iz blokade. Ako se oslonimo na prihode koje dobijamo od Opštine onda ćemo iz sadašnje blokade izaći za dva mjeseca, odnosno tek u aprilu- kazao je za "Dan" direktor pljevaljske Radio –televizije Dejan Miličić uz objašnjenje da se ulažu napori kako da se sadašnja kriza prevaziđe.\nMiličić je pojasnio da se razgovara sa predstavnicima opštinske uprave, da je zbog korona virusa odložena sjednica Savjeta RTV Pljevlja, ali da se ne odustaje od traženja rješenja.\n-Neko rešenje se mora naći i vjerujem da ćemo u tome uspjeti, kazao je Miličić i pojasnio da zaposleni ne mogu primiti platu dok se ne izađe iz blokade računa, koja je 55.000 eura i koja je smanjena poslednjih dana za par hiljada.


Nenad Borovčanin posetio somborske boksere i gradsku upravu - www.025.rs\nwww.025.rs / SOMBOR / SPORT / Nenad Borovčanin posetio somborske boksere i gradsku upravu\nNenad Borovčanin posetio somborske boksere i gradsku upravu\nNenad Borovčanin predsednik Bokserskog Saveza Srbije posetio je danas bokserski klub „Sombor“ a povod su kao i uvek dobri rezultati boksera u proteklom periodu. Naime Bokserski klub “Sombor” je od ove sezone član Prve lige Srbije u boksu- najvišeg ranga u domaćem šampionatu, a liga broji sedam klubova podeljenih u dve grupe. Na upravo završenom Balkanskom prvenstvu u turskom Kemeru, Saša Milovac član BK “Sombor” je kao reprezentativac naše zemlje osvojio srebrnu medalju u kategoriji do 81 kg.\nIzuzetno vredan rezultat krajem maja je ostvarila i Aleksandra Tepavac osvojivši bronzanu medalju na Evropskom prvenstvu u Rumuniji (u Galatiju) za mlađe kategorije -juniorka do 63kg .\nJoš jednu bronzanu medalju za izuzetan rezultat na takmičenju „Zlatna rukavica“ osvojio je Vladimir Gubaš .\nTim povodomm član Gradskog veća zadužena za sport, decu i omladinu Antonija Nađ Kosanović primila je danas sportiste, trenera i potpredsednika kluba kao i predsednika bokserskog saveza Srbije Nenada Borovčanina.\n„Ovi rezultati koje ste postigli su veoma značajni ne samo za vas već i za grad, jer biti prvi u svojoj sredini je veoma teško a biti najbolji na međunarodnoj sceni je još značajnije jer na taj način promovišete i vašu sredinu.Grad Sombor je uvek imao vrhunske sportiste, a vi ste dokaz da će ih i dalje imati“, rekla je Antonija Nađ Kosanović.\nTags: bokserski savez Srbije, grad Sombor\nCrvenčani organizovali prijem za najmlađu reprezentativku u istoriji rukometa\nKolektiv kao problem diskriminacije


NBA: Jokić blizu tripl-dabla, Denver izgubio od Vašingtona – 110:112 (VIDEO) – RADIO SPORT\n26/02/2021 Radio SPORT Košarka, NBA, Vesti 0\nKošarkaši Denver nagetsa nikako da uđu u pravu formu i čim ostvare dobar rezultat, u sledećoj utakmici dožive poraz. Ekipa iz Kolorada, uprkos još jednoj odličnoj partiji našeg Nikole Jokića, poražena je na svom terenu od Vašingtona, rezultatom 112:110.\nJokić je na parketu proveo skoro 38 minuta i malo mu je nedostajalo da za to vreme kompletira novi tripl-dabl.\nDuel je završio sa 24 poena (9-18 iz igre, 3-4 trojke), 11 skokova, sedam asistencija i dve blokade, uz samo jednu izgubljenu loptu.\nNa drugoj strani, Bredli Bil je postigao 33 poena, Hačimura dodao 20, dok je Rasel Vestbruk tripl-dablom podsetio na najbolje dane – 16 poena i po 10 uhvaćenih lopti i uspešnih dodavanja.\nDenver je ostao na osmom mestu na tabeli Zapadne konferencije sa 17 pobeda i 15 trijumfa, dok je Vašington 12. na Istoku sa skorom 12-18.\nVizardsi trijumfovali u Koloradu


Džin iz Nemačke debituje za mladu reprezentaciju Srbije - Sportal\nM. Milošević - Vest objavljena: 17:34 - 20.11.2015\nSelektor Mlade reprezentacije Srbije Tomislav Sivić izabrao je igrače za prvu utakmicu novog ciklusa kvalifikacija za prvenstvo Evrope 2017. godine, koja je na programu 8. septmbra u Gornjem Milanovcu protiv Litvanije. Na spisku je i napadač Minhena 1860\n"Pred nama je ozbiljan i dug put do Poljske. Na tom putu prvi korak će nam biti susret sa Litvanijom. To je ozbiljan rival, koji ima izrazite atletske karakteristike. S druge strane, mi imamo kratak period za pripreme, jer smo okupili novu generaciju. Naša želja je da protiv Litvanije osvojimo tri boda i uspešno započnemo novi ciklus kvalifikacija", rekao je na današnjoj konferenciji za novinare selektor Srbije Tomislav Sivić.\nNovi selektor srpskih nada je rekao da za prvu utakmicu napravljen miks igrača iz ekipe koje su osvojile evropsku i svetsku titulu.\n"Mnogi igrači iz ekipe koja je osvojila prvo mesto u Litvaniji pre dve godine trenutno malo igraju. Naš zadatak je da ih vratimo u reprezentaciju, jer su to svojim igrama u omladinskoj ekipi zaslužili. Moramo verovati u njih, jer su to pokazali na međunarodnoj sceni", smatra Sivić.\nSelektor Sivić je napomenuo da je šansu pružio mnogim igračima, koji su u ranijem periodu bili u reprezentativnim selekcijama.\n"Recimo, Golubović, Luka Stojanović i Pantić su bili deo nacionalnog tima. Sada je red da ih ponovo proverimo i vidimo da li mogu da odgovore obavezama. Nismo zaboravili ni Aleksandra Pavlovskog. Ali, i mnogi drugi igrači su pod našim okom. Prve tri, četiri utakmice moramo da snimimo stanje igrača, a potom da napravimo najbolji tim", objasnio je Sivić.\nSivić je govorio i o mogućnosti promene sistema igre u Mladoj reprezentaciji.\n"U ekipi nema bočnih igrača, kao što su bili Andrija Živković i Mijat Gaćinović. Zato razmišljamo o tome da u špicu igraju dvojica fudbalera. Đurđević i Ožegović su dobri napadači. Videćemo kako će ta naša ideja izgledati na terenu", objasnio je Sivić.\nOkupljanje i početak priprema Mlade reprezentacije zakazan je za 31. avgust. Prvog dana biće obavljeni testovi spremnosti igrača, a zatim će se trenirati u Beogradu i Čačku. Utakmica protiv Litvanije igra se 8. septembra od 18,30 sati u Gornjem Milanovcu.\nNaredno evropsko prvenstvo održaće se od 16. do 30. juna 2017. godine u Poljskoj.\nMlada rerezentacija Srbije Tomislav Sivić Fejsal Mulić Evropski fudbal


Filip Kostić neverovatan felš i čudan gol iz slobodnog udarca sa preko 30 metara\nAjntraht iz Frankfurta pobedio je u gostima Frajburg u 12. kolu Bundeslige rezultatom 2:0 (2:0), a meč je obeležio nesvakidašnji pogodak Filipa Kostića.\nHitronogi Kragujevčanin koji je prepoznatljiv po brojnim asistencijama i prodorima po levoj strani, ovoga puta je sa suprotne strane iz prekida uspeo da zatrese mrežu. Ali, kako...Sa preko 30 metara uputio je centaršut s neverovatnim felšom. Lopta je pala u srce kaznenog prostora domaćih i nikoga nije zakačila u tolikoj gužvi, već se odbila od stativu i završila pravo u maloj mreži gola koji je branio Fleken. Lindstron je prethodno u 34. minutu doneo prednost Ajntrahtu, da bi Kostić efektnim, čini se, slučajnim golom u 43. minutu otklonio sve dileme oko pobednika. Ipak, neverovatan je način na koji je udario loptu, prkoseći zakonima fizike i njenoj putanji do Frajburgovog gola. Reprezentativcu Srbije to je treći gol ove sezone, a ima i četiri asistencije što nije promaklo velikim evropskim klubovima, pa su velike šanse da Kostić već u januaru ostvari transfer karijere.\nsport, bundesliga, filip kostić, fudbal\nHitronogi Kragujevčanin koji je prepoznatljiv po brojnim asistencijama i prodorima po levoj strani, ovoga puta je sa suprotne strane iz prekida uspeo da zatrese mrežu. Ali, kako...\nSa preko 30 metara uputio je centaršut s neverovatnim felšom. Lopta je pala u srce kaznenog prostora domaćih i nikoga nije zakačila u tolikoj gužvi, već se odbila od stativu i završila pravo u maloj mreži gola koji je branio Fleken.\nLindstron je prethodno u 34. minutu doneo prednost Ajntrahtu, da bi Kostić efektnim, čini se, slučajnim golom u 43. minutu otklonio sve dileme oko pobednika.\nIpak, neverovatan je način na koji je udario loptu, prkoseći zakonima fizike i njenoj putanji do Frajburgovog gola.\nReprezentativcu Srbije to je treći gol ove sezone, a ima i četiri asistencije što nije promaklo velikim evropskim klubovima, pa su velike šanse da Kostić već u januaru ostvari transfer karijere.\nU Humskoj ne „cvetaju lale“ – Partizan sa četiri gola ispratio Vojvodinu\n21 Novembar, 17:41


Ni posle godinu dana država ne zna šta se dogodilo u Obrenovcu – Centar za istraživačko novinarstvo Srbije\nP. Gunjić/CINSObrenovac: Nasip na Savi, maj 2015.\nNijedna nadležna državna ili naučno-istraživačka institucija, koja se bavi vodoprivredom, nije napravila analizu uzroka izlivanja velike količine vode u beogradskoj opštini Obrenovac u noći između 15. i 16. maja prošle godine\nGodinu dana posle katastrofalnih poplava država još precizno ne zna šta se dogodilo u Obrenovcu, odnosno, koji su uzroci doveli do toga da 25.000 ljudi bude evakuisano iz svojih domova.\nPrema podacima do kojih je došao Centar za istraživačko novinarstvo Srbije (CINS), državne ili naučno-istraživačke institucije iz oblasti vodoprivrede još nisu napravile stručnu analizu poplave, niti im je to traženo.\nOsim što bi sadržavala detaljno objašnjenje događaja od 15. i 16.maja 2014. godine, analiza bi poseban značaj imala za stanovnike tog područja – jer bi na osnovu nje u budućnosti lakše bilo sprovesti odbranu od poplava.\nProfesor Šumarskog fakulteta sa Odseka za bujice i eroziju Ratko Ristić kaže da je, s obzirom na količinu dostupnih podataka, takvu analizu moguće napraviti i na stručan način rekonstruisati kako je došlo do plavljenja Obrenovca.\n„Sada se radi ono što je popravka, krpljenje i čišćenje one infrastrukture koja je postojala i u maju 2014, a koliko je ona bila dovoljna, znate i sami“, dodaje Ristić.\nDeo odgovora Instituta „Jaroslav Černi“ koji je primenjiv i na većinu drugih institucija koje je CINS kontaktirao sa pitanjem o postojanju analize poplava u Obrenovcu: ne raspolažemo, ne postoji, nemamo.\nDelimično obnovljeni nasipi\nNasipi na teritoriji Obrenovca koje je voda oštetila tokom poplave još nisu u potpunosti popravljeni. Nasip na Savi je rekonstruisan delimično: zemljani deo je saniran, ali ne i betonska obaloutvrda. Rekonstrukcija nasipa u Velikom Polju, koji je “poslednja odbrana” urbanog dela Obrenovca od poplavnog talasa nije završena do kraja.\nPrema rečima Vladimira Batalovića iz Beogradvoda, nasip u Velikom Polju “u prvobitnoj varijanti nije završen onako kako je baš planirano”.\n“To je zbog nedostatka sredstava i problema sa eksproprijacijom i sad je on nešto viši u tom delu gde je napravljen, onda tamo ima jedan mali pad”, kaže Batalović. Dodaje da će UNDP-ova studija pokazati i koje nasipe treba povećati, odnosno gde treba napraviti novu branu.\nNa pitanje novinara CINS-a da li to znači da su dosadašnje obnove nasipa zapravo privremena rešenja, Batalović odgovara: “Hajde da kažemo da su privremena. Ona su faktički stanje koje smo imali pre 2014. Ako to stanje može da se nazove privremenim – onda neka bude tako.”\nPrema rečima Milana Radovanovića iz Černija obnova ranijih nasipa je “sad trenutno rešenje, ali koncepcijski, budućnost zaštite Obrenovca se ne rešava”.\nJoš u novembru prošle godine CINS je pisao da državni organi i institucije nisu napravili analizu uzroka poplave. Odgovori nadležnih institucija kojima je CINS poslao zahtev za dostavljanjem detaljne analize poplava pokazuju da se do danas gotovo ništa nije promenilo. Jedini dostavljeni dokument bio je izveštaj Beogradvoda – napravljen nekoliko dana posle poplava i na samo jednoj stranici.\nU planu je izrada studije o slivu reke Kolubare, koja bi, kako je rečeno novinarima CINS-a, trebalo da obuhvati i Obrenovac, ali koja će se primarno baviti unapređenjem zaštite u budućnosti.\nInstitucije čekaju studiju UNDP-a\nPrema dokumentu Ministarstva poljoprivrede i zaštite životne sredine pod nazivom “Operativni plan odbrane od poplava za 2015. godinu”, analize poplavnih događaja trebalo da bi da naprave Institut za vodoprivredu Jaroslav Černi ili preduzeće Energoprojekt Hidrogradnja.\nU Energoprojektu su za CINS rekli da se bave “rešenjima hitnih radova za otklanjanje štetnih posledica poplava i analizom troškova odbrane i štete od poplava“, ali i da im analizu poplave niko nije naručio.\nDirektorka Zavoda za uređivanje vodnih tokova u Institutu Jaroslav Černi Marina Babić Mladenović objasnila je novinarima CINS-a u novembru 2014. godine da Černi takve analize radi tek pošto neka od državnih institucija to naruči. Do sada se tako nešto nije dogodilo.\nRepublička Direkcija za vode, kao deo Ministarstva poljoprivrede, je kao odgovor na zahtev za pristup informacijama CINS-u dostavila izveštaj Beogradvoda o poplavi u Obrenovcu, spisak oštećenih nasipa sa fotografijama i dopis Srbijavoda u kome se navodi da će UNDP finansirati studiju o slivu Kolubare, za koju je već završen projektni zadatak i čija će izrada trajati oko godinu dana.\nIz Kancelarije za pomoć i obnovu poplavljenih područja takođe nisu naručili analizu ali su i oni naveli da se planira izrada studije o Kolubari, u koju je „moguće da će biti uključeni i podaci za Obrenovac.“\nCINS je od oktobra do decembra 2014. godine objavio seriju tekstova o poplavi u Obrenovcu: evakuacija u obrenovačkim selima koje je voda prva poplavila sprovedena je nepotpuno, iako je bilo dovoljno podataka i vremena da stanovništvo bude upozoreno. Poplavu su tako mnogi dočekali u svojim domovima dok su nadležni pokušavali da organizuju odbranu neadekvatnim merama.\nU toku su promene Zakona o vanrednim situacijama, koje bi mogle da donesu novosti u nadležnostima oko naređivanja i sprovođenja evakuacije. Tek posle godinu dana od poplava završena je javna rasprava i sada je na redu rasprava u Skupštini Srbije.\nIzveštaj Beogradvoda koji je Direkcija za vode dostavila na CINS-ov zahtev za detaljnom analizom poplava napisan je na samo jednoj stranici – godinu dana ranije. U izveštaju se navodi da je voda pre Obrenovca probila nasip, prelila ga na nekoliko mesta u Obrenovcu a potom ga ponovo probila na Savi. Kao uzroci havarije identifikovani su velika količina vode u rekama i zemljište koje je već bilo natopljeno vodom.\nPrema situaciji koju su na terenu zatekli novinari CINS-a prošle godine i koju su sagovornici iz Beogradvoda potvrdili, izveštaj Beogradvoda čak sadrži i grešku, jer na dva mesta u Obrenovcu nasipi nisu preliveni nego probijeni.\nAutor ovog izveštaja, tehnički direktor Beogradvoda Vladimir Batalović, objašnjava da je moguće da je došlo do greške jer ga je sastavio neposredno posle poplave, krajem maja 2014, kako bi gradskim vlastima „ukratko objasnio šta se tih dana dešavalo“.\n„Ono što je kasnije rađeno nije u nadležnosti Beogradvoda, nismo mi ti koji treba da pravimo analizu. To radi Republički hidrometeorološki zavod i mislim da je, Jaroslav Černi kao institut bio upućen”, dodaje Batalović.\nProfesor Šumarskog fakulteta Ratko Ristić kaže da ovaj dokument ne može da predstavlja adekvatnu analizu poplave u Obrenovcu jer „javna preduzeća nemaju kapacitet niti im je u opisu posla da je urade“. Takvu analizu bi, prema njegovim rečima, morala da uradi neka naučno-istraživačka organizacija, po narudžbi Ministarstva.\nDva izveštaja – gotovo isti sadržaj o Obrenovcu\nJedna od tačaka dnevnog reda sednice Skupštine Beograda 2. aprila bio je i Izveštaj gradskog štaba na teritoriji Grada Beograda za 2014. godinu. Deo izveštaja u kojem se govori o poplavi u Obrenovcu sadrži ocenu da je “uočen propust Opštinskog štaba u Obrenovcu koji nije na vreme započeo delimičnu evakuaciju…”. Izveštaj ipak nije ušao u raspravu – povučen je sa dnevnog reda istog dana.\nIdentične delove teksta iz ovog izveštaja sadrži i Izveštaj o elementarnoj nepogodi – poplavi, koji je podnela Vlada, a usvojila Skupština Srbije 18. jula 2014 godine.\n„S obzirom da niko nema overen, potpisan, pečatiran izveštaj koji objašnjava (…) mi ne znamo šta je bilo u poplavama“, kaže Ristić.\nKako bi analiza trebalo da izgleda\nU Operativnom planu odbrane od poplava identifikovane su hidrološke, hidrodinamičke, hidrauličke i filtracione analize. Hidroloških podataka o majskoj poplavi ima u nekoliko izveštaja i referata Republičkog hidrometeorološkog zavoda. Prema dostavljenim odgovorima CINS-u, nema podataka poput onih kako su bujice reka došle do Obrenovca i zašto su probile nasipe.\nKako je za CINS objasnio profesor Ristić precizna analiza uzroka poplava trebalo bi da sadrži karakteristike samog prostora (osobine zemljišta, korita, šuma…), kao i detaljne podatke o poplavnim događajima. Prema njegovim rečima, sve ove podatke je kasnije moguće matematički obraditi, napraviti odgovarajuće karte i dobiti “jako preciznu identifikaciju uzroka na konkretnoj teritoriji.”\nSličnog stava je i direktor Zavoda za hidrogeologiju i izučavanje režima podzemnih voda u Institutu Jaroslav Černi Milan Radovanović:\n„Ona bi mogla tačno da pokaže šta raditi s tim velikim vodama, je li moguće zaštiti Obrenovac, kako se štiti, da li rekonstruisati nasipe, da li izmeštati, koliko retenzija (…) da li ima mesta da se spakuje 200 miliona kubika vode.“\nProfesor Geografskog fakulteta Slavoljub Dragićević kaže da je neophodno napraviti analizu proticaja Kolubare i njenih pritoka, „kako bi se utvrdilo koja je količina vode dospela na teritoriju opštine Obrenovac.” On objašnjava da je to moguće uraditi preko tragova vode na terenu.\nPoplava i suša sve više, država se ne bori protiv klimatskih promena\n23. maj 2015. 17:19\nDražava zna, ali mi nećemo znati sve dok je sns na vlasti! A posle toga, pošto će uništiti tragove i dokaze, imaćemo jedino izjave svedoka.


Vesti online / Sport / Ostali sportovi / Majdov, Tanasković i Gurović na Sajmu sporta uz Banjaluci\nMajdov, Tanasković i Gurović na Sajmu sporta uz Banjaluci\nPoznati srpski sportisti Nemanja Majdov, Željko Tanasković i Milan Gurović bili su gosti na Sajmu sporta koji je uspešno održan u Banjaluci.\nMajdov, svetski prvak u džudou i njegov otac Ljubiša, ugledni trener, zajedno sa trofejnim odbojkašem Tanaskovićem, sada predsednikom Saveza za školski sport i Gurovićem, evropskim i svetskim šampionom u košarci, preneli su domaćinima svoja iskustva na putu do svetskog vrha.\n- Cilj nam je da se što više dece i omladine uključi u sport, a Sajam sporta je prilika da upoznaju razne vrste sportova i da se odluče koji bi im bio najbliži i najprihvatljiviji - istakla je na otvaranju ministarka omladine, porodice i sporta RS Jasmina Davidović, dodavši da je u Srpskoj aktivno 43 sportska saveza u okviru kojih je više od 1.500 sportskih organizacija, sportskih klubova i škola sporta.\nNa lepom prijemu u Banjaluci zahvalio se Željko Tanasković.\n- Banjaluka je grad sporta, ali ovde vidim i puno sportista iz svih gradova Republike Srpske. U sport se treba ulagati, jer sportisti uvek na najbolji način služe svojoj zemlji. Puno sportista iz RS nastupa i za srpske klubove, kao i za reprezentaciju naše zemlje. Hvala i ministarki Davidović koja je pomogla organizaciju ovog lepog događaja - istakao je Tanasković.


SNS: Da su sledbenici Tepićeve i Đilasa na vlasti, Novi Sad bi umesto kulture bio prestonica KORUPCIJE - Objektiv\nNaslovna » Vesti » Politika » SNS: Da su sledbenici Tepićeve i Đilasa na vlasti, Novi Sad bi umesto kulture bio prestonica KORUPCIJE\nSNS: Da su sledbenici Tepićeve i Đilasa na vlasti, Novi Sad bi umesto kulture bio prestonica KORUPCIJE\n"Za razliku od perioda vladavine dosovskih štetočina, mi smo uveli praksu transparentnosti u Srbiji"\n/ 13:33 • 07.09.2021. • 07.09.2021.\nGlavni odbor SNS Novi Sad izdao je saopštenje povodom svakodnevnih napada na tu stranku koje prenosimo u celosti:\n– U nedostatku podrške građana Srbije, svakodnevnim saopštenjima prepunim etiketiranja i laži, opozicione stranke potekle iz kriminalne grupe nekada okupljene u Demokratskoj stranci, žele da prikupe političke poene koji im svakako neće pomoći da pređu cenzus na predstojećim izborima. Iz tog razloga paralelno sa širenjem neistina po medijima i društvenim mrežama, na drugoj strani kukaju kako bi cenzus bio smanjen – stoji u saopštenju i dodaje se:\n– Srpska napredna stranka poručuje Stranci slobode i pravde Dragana Đilasa i Marinike Tepić, da umesto što bez razloga prozivaju gradonačelnika Novog Sada za izdvojen novac za projekat „Evropska prestonica kulture“, pitaju svog šefa na koji način je stekao 600 miliona evra u rekordno kratkom roku. U svetu još nije poznat slučaj, sem na lutriji, da bilo ko za nekoliko godina uveća svoj kapitaj za više od pola milijarde evra.\n– Za razliku od perioda vladavine dosovskih štetočina, mi smo uveli praksu transparentnosti u Srbiji. Dakle, dodatnih 247,8 miliona dinara koje je izdvojila Vlada Srbije za finansiranje projekta „Novi Sad-evropska prestonica kulture“ je deo na koji se obavezala da pokrije Pokrajina. Pošto to nije učinila, kako bi projekat nesmetano mogao da se odvija, to je uradila Republička Vlada. Evropska komisija, koja je naš grad i proglasila evropskom prestonicom kulture, kontroliše da li se sve radi po projektu na osnovu kojeg smo i dobili titulu. Da nije bilo pomoći Vlade, projekat bi bio doveden u pitanje.\nHapšenje zbog paljenja automobila Snajperove devojke: Osumnjičeni iz Novog Sada iza REŠETAKA\nTadić preko svog funkcionera poručio: Đilas i Marinika su PROTIV Evrope, nećemo sa njima! (FOTO)\nSutra se sastaju delagacije SNS i SPS: Na čelu predsednik Vučić i Dačić


ALEN DELKIĆ: Završen postupak komasacije za Uljmu, Izbište i Vlajkovac, evo šta dalje - eVršac\nPovodom okončanog postupka komasacije poljoprivrednog zemljišta za područje KO Vlajkovac, KO Uljma i KO Izbište danas se medijima obratio Alen Delkić, predsednik Komisije za komasaciju Grada Vršca.\nOn je obavestio sve učesnike postupka komasacije da su na sednici Komisije koja je održana 15. septembra 2020. godine usvojena pojedinačna rešenja o raspodeli komasacione mase, čime je završen postupak komasacije na više od polovine od ukupno 65.000 hektara poljoprivrednog zemljišta na teritoriji Grada Vršca, tačnije na površini od 34.500 hektara.\nRešenja o raspodeli komasacione mase će se dostavljati u prostorijama Mesnih zajednica u Vlajkovcu, Uljmi i Izbištu u počev od danas pa sve do 02. oktobra 2020. godine, nakon čega će učesnicima komasacije koji ista nisu preuzeli, dostava biti izvršena na kućnu adresu.\nProtiv ovih rešenja moguće je izjaviti žalbu Ministarstvu poljoprivrede, šumarstva i vodoprivrede Vlade Republike Srbije u roku od 15 dana od dana uručenja rešenja. Posle isteka vremena za ulaganje žalbe sledi još jedna faza pre puštanja službenih podataka u upotrebu koja predviđa izlaganje podataka na javni uvid, a što je u nadležnosti komisije Republičkog geodetskog zavoda, koja se formira nakon prijema elaborata koji je u fazi tehničke izrade.\nKomisija za komasaciju grada Vršca se potrudila da u potpunisti pripremi ovu fazu kako bi se što efikasnije omogućilo svim učesnicima postupka da ostvare svoja prava.\nPredsednik komisije Alen Delkić zahvalio se na uspešnoj saradnji Gradu Vršcu, članovima komisije, izvođaču radova, nadzornom organu, kao i svim učesnicima komasacije koji su uzeli aktivno učešće i doprineli efikasnom završetku ovog veoma velikog posla u kojem je Komisija donela preko 4.300 rešenja izrađenih na oko 260.000 stranica teksta.


Škola za bake i deke u Novom Sadu - Penzin\nŠkola za bake i deke će biti sastavni deo budućeg Gradskog centra za unapređenje reproduktivnog zdravlja koji osniva Dom zdravlja „Novi Sad“. Počeće sa radom u petak, 29. novembra 2019. godine. Prijave su, kako javlja 021, u toku.\nCilj Škole za bake i deke je unapređenje zdravlja porodice. Ideja je da se povećaju znanje i veštine deka i baka za čuvanje dece. U to spadaju, između ostalog: bezbednost, pravilna ishrana i nega deteta, postupanje u određenim zdravstvenim stanjima…\nPored toga, u polaznici škole će moći da dobiju i informacije i da usvoje znanje i veštine koje su potrebne za zdravu starost u fizičkom, psihičkom i socijalnom smislu.\nBuduće i sadašnje bake i deke mogu da se prijave na brojeve telefona: 021 6616 360 i 021 4879 862.\nPredavanja će se održavati u Upravnoj zgradi Doma zdravlja „Novi Sad“ na Bulevaru cara Lazara 75. Prvo predavanje počinje 29. novembra, u 11 časova.\nTags:bake i dekeDom zdravlja Novi SadNovi Sadobrazovanje odraslihporodicaškolaunuci\nMirjana (Kragujevac): Ceo Levač moje selo


"Moramo naći odgovor kako da zaustavimo "Veliku Albaniju" na Kosovu- To znači da sve što je dogovoreno sa Zapadom, mora biti ispunjeno.." | Web-Tribune.com\nHome / U FOKUSU / „Moramo naći odgovor kako da zaustavimo „Veliku Albaniju“ na Kosovu- To znači da sve što je dogovoreno sa Zapadom, mora biti ispunjeno..“\nMinistar odbrane Srbije Aleksandar Vulin ocenio je danas da nije dovojno rešiti samo kosovsko-metohijski problem, već da nema trajne stabilnosti i mira na Balkanu bez rešenja nacionalnog pitanja Srba.\nVulin je, u obraćanju na okruglom stolu „Političko-bezbednosni i odbrambeni aspekti kosovsko-metohijskog problema“ koji se održava u okviru unutrašneg dijaloga o Kosovu i Metohiji, istakao da rešavanja pitanja KiM ne može biti bez rešavanja nacionalnog pitanja Srba na Balkanu.\n– Nakon dva veka uporne, žilave borbe, nekada vsiše, nekada manje uspešne, srpski narod nije rešio svoje nacionalno pitanje. Građanski rat koji je razbio SFRJ ostavio je srpski narod podeljen, razvijen, u državama koje nije birao, u državama koje ga smatraju remetilačkim faktorom – rekao je Vulin.\nTako, kazao je, proizilazi zaključak da je građanski rat na prostoru bivše SFRJ imao zajedničku crtu sukob i obračun sa Srbima. Čak i tamo gde organizovanih Srba nije bilo, i gde se nije moglo zamisliti da je sukob sa Srbima moguć“, podvukao je ministar.\n– Nije moguće predstavljati srpsku zajednicu kao remetilački faktor, pretnjom za postojanje te države, i govoriti da je odnos sa Srbijom u usponu. Kakav odnos imate sa Srbima kraj kojih živite takav odnos imate sa Srbijom. Srbija ima legitimno pravo da zaštiti pripadnike svog naroda. Sve države koje imaju privilegiju da na njenim prostorima žive Srbi treba da se ophode prema njima sa poštovanjem – podvukao je on.\nUkazao je da u evropskim integracijama, koje su strateški cilj Srbije, ne smemo biti uslovljavani odustajanjem od rešavanja naiconalnog pitanja Srba.\nIstakavši da je to njegov lični stav, a da će VS kao i uvek u istoriji biti na strani svog naroda i oslonac koji se nikada ne izmiče, Vulin je rekao da će stabilnsot Balkana zavisiti od toga koliko će balkanski narodi biti sigurni i zadovoljni rešenjem svog nacionalnog pitanja.\n– Bivša SFRJ se raspala jer nije uspelada reši nacinalno pitanje. Sukobi na Balkanu su uvek sukobi nacija. Onaj ko na Balkanu nije uspeo da reši nacionalno pitanje nije uspeo da reši mir i stabilnost na duži period – uveren je on dodajući da u to treba uveriti i velike sile.\n– Nema suštinske razlike između Albanije, Makedonije, Crne Gore i teritorije koju znamo kao KiM. Uprvao zbog toga proces stvaranja Velike Albanije mora biti zaustavljen – podvukao je on.\n– Zato proces zaustavljanja “velike Albanije“ mora da započne na postoru KiM – naglasio je ministar.\n– Srbija ne može sebi da dozvoli ustupanje prostora, ni političkog i ekonomskog, da dozvoli da se Velika Albanija stvara na njenim granciama, a da njene granice određuju drugi. Mi ne tražimo rešnje sa Prištinom, već bar sada sa Tiranom. Albanski faktor na Balkanu nije nasumičan, rascepkan, on je jedinstevn, određen sa vrlo jasnim idejama i pravcima – rekao je on dodavši da je tzv. velika Albanija suštinski izvor nestabilnosti na Balkanu.\n– Sukob sa albanskom nacijom nije jedini sukob i jedina nacija sa kojima bismo imali da razgovaramo o položaju našeg naroda i budućnosti. Ukoliko kosovski konflikt nije dobar ni za budućnost Albanaca i Srba, nisu ni drugi kzamrznuti ni najmanje dobri za nas i susede na Balkanu. KiM vrlo često izgleda kao jedino bitno pitanje u nacionalnom smislu, ali nije tako – rekao je Vulin.\nOdbacio je kritike da VS nema pravo da se uključi u unutaršnji dijalog, poručivši da je Vojska jedan od najpoštovanijih delova našeg društva, i da ima pravo i obavezu da kaže šta misli, sigurno više nego neke nevladine organizacije, koje smatarju da je samo njihovo postojanje dovoljno da mogu da govore šta misle.\n– U protekla dva veka niko nije imao hrabrosti da tako duboko uđe u suštinu kosmetskog problema- poručio je Vulin.\nPrevious BIĆE SVAŠTA: Narod u Nemačkoj počeo masovno da se naoružava…\nNext USVOJENA STRATEGIJA PROŠIRENJA NA ZAPADNI BALKAN: Dva elementa su KLJUČNA za Srbiju..


Mala Nika prva beba u Srpskoj: Zlatnik na dar /VIDEO/\nDjevojčica rođena u Bijeljini minut iza ponoći, kada i beba u Zvorniku, drugo je dijete Ljiljane i Željka Marića koji imaju i četvorogodišnju kćerku Lenu.\nMajka kaže da je termin bio 4. januar i da ih je porođaj u novogodišnjoj noći iznenadio, ali je sve proteklo bez problema.\nNika Marić iz Bijeljine jedna je od dvije prvorođene bebe u Novoj godini koje je predsjednik Republike Srpske Željka Cvijanović darovala zlatnikom.\nU ime predsjednika Republike Srpske zlatnik i poklon paket uručila je izaslanik predsjednika Republike Nataša Sjerić, koja je srećnoj majci u bijeljinskom porodilištu prenijela iskrene čestitke i najljepše želje za dug i srećan život prvorođenim stanovnicima Srpske u 2020. godini.\nDirektor bijeljinske Bolnice “Sveti vračevi” Milica Lovrić ocijenila je da je 2020. godina vrlo lijepo počela i da najljepše vijesti dolaze iz porodilišta.Lovrićeva je zahvalila predsjedniku Republike Srpske Željki Cvijanović, ističući da je ona inicijator i nosilac pronalitetne politike Srpske i da nastavlja dobru praksu pomaganja zdravom odrastanju djece, njihovom školovanju i stvaranju boljeg ambijenta za život.\nU protekla 24 časa u bijeljinskom porodilištu začuo se plač još dvije bebe. U 2019. godini u porodilištu biljinske Bolnice rođeno je 1.040 beba, što je povećanje u odnosu na 2018. godinu kada je rođeno 998 beba.\nTags: bijeljina, bolnica, prva beba\nCvijanović: Srpska pokazala kapacitet ne samo da opstane već i da napreduje /VIDEO/\nUkidanje vakcinacije svinja u skladu sa praksom savremene veterine /VIDEO/


Ðorde Gogov biografija – Poznati.info\nĐorđe Gogov je srpski pevač, televizijska ličnost i muzičar koji je svoj put prema zvezdama počeo u šou „Operacija Trijumf“, našoj verziji svetski slavnog šoa „Akademija“. Posle takmičenja neko je vreme bio član „OT Benda“ s kojim je na takmičenju za pesmu Evrovizije osvojio drugo mesto.\nĐorđe Gogov je pevač rođen 5. septembra 1988. godine u mestu Dimitrovgrad. Đorđe je pre nego šta se počeo baviti muzikom i pevanjem bio sportista koji se takmičio u skokovima u vis. Zbog toga šta nije imao uslova za treninge morao je da odustane od ove karijere i započne sa nečim drugim.\nNa Operaciji Trijumf bio je jedan od 16 takmičara koji je osim publike privukao pozornost i žirija, koji je oduševio svojim načinom izvođenja pesama od velikih umetnika sa ovih prostora, ali i šire. Mnogo je puta priznao kako se divi umetnicima kao što su Gibonni, Leni Kravic i mnogi drugi…\nPosle završetka šoa Đorđe je zajedno sa Nikolom Paunovićem, Nikolom Sarićem i Vukašinom Brajićem osnovao bend „OT“ . Bend je zajedno sa ostalim takmičarima imao dva rasprodata koncerta u Sava Centru.\nNakon benda Đorđe je krenuo svojim putem, a iza njega je pesma kao solo izvođač, „Ovu noć“ dok je sa bendom imao nekoliko hitova: „Strpi se još malo“, „Blagoslov za kraj“, „TBA“, „Zaboravi“…


Direktor Centralne obaveštajne agencije (CIA) Džon Brenan branio je danas tu agenciju od optužbi, iznetih u izveštaju Senata, da je koristila nehumane tehnike pri ispitivanju osumnjičenih za terorizam, a da SAD od toga nisu imale nikakve bezbednosne koristi.\nBrenan je priznao da su protiv zarobljenika korišćene neodobrene, a u nekim slučajevima i "odvratne" metode, ali je takođe rekao da je CIA "mnoge stvari uradila ispravno" u vreme kad "nije bilo lakih odgovora".\nSenat je ovih dana objavio izveštaj, pripreman pet godina, u kojem su javnosti predstavljene užasavajuće tehnike ispitivanja koje je koristila CIA nakon terorističkih napada u Njujorku i Vašingtonu 11. septembra 2001.\nBrenan, CIA i raniji rukovodioci te agencije sada pokušavaju da diskredituju ove naleze, plašeći se da ih oni mogu definisati kao mučitelje a ne kao patriote, i da ih mogu suočiti sa krivičnim gonjenjem širom sveta.\nIzveštaj Senatskog obaveštajnog komiteta ne zahteva hitno gonjenje učinilaca i naredbodavaca, a ministarstvo pravde SAD nema interesa da ponovo otvara krivične postupke.\nMeđutim, opasnost po bivše ispitivače zarobljenika je postala jasna kada je specijalni istražitelj UN zatražio da se odgovorni za "sistematske zločine" izvedu pred lice pravde, i kada su organizacije za ljudska prava počele da vrše pritisak da se ključne ličnosti CIA i administracije Džordža Buša hapse čim izađu iz SAD.\nCIA je sada u neudobnoj poziciji da javno sebe brani pri čemu joj je osnovna misija da zemlju brani u tajnosti.


Nastavljen pad dolara\nPrema poslednjim podacima, američka ekonomija pokazuje znake slabosti. Usporen je rast proizvodnje, pre svega gradnja novih nekretnina, zatim maloprodaje. Istovremeno, produbljen je budžetski deficit, između ostalog i zbog sve većih troškova rata u Iraku. Trgovinski deficit, pre svega sa Kinom, takođe raste. Jeftini proizvodi iz najmnogoljudnije zemlje sveta sve više ugožavaju američke proizvođače čak i na domaćem trižištu. Zbog toga su investitori sve manje skloni da ulažu u dolar, okrećući se drugim valutama.\nPad američke monete nije samo posledica negativnih trendova na domačem tržištu. Naime, paralaleno sa usporenim rastom najveće ekonomije na svetu, evropska privreda je u usponu. Zato je Evropska centralna banka nedavno najavila da bi početkom decembra mogla podići kamate sa sadašnjih 3.25 odsto na 3.5, što dodatno može ići u prilog evru, imajući u vidu mogućnost da bi kamatna stopa u SAD od 5.25 procenata mogla biti smanjena u cilju pospešivanja privredne aktivnosti. Od te mere će Federalne rezerve odustati ukoliko rast inflacije i dalje ostane pretnja.\nMeđutim, jačanje evra može imati i negativne posledice po evropsku privredu. Naime, ona mnogo više zavisi od izvoza nego američka, zbog slabije domaće tražnje. Zato rast evra čini manje konkuretnim evropske proizvode u SAD i u Aziji, pre svega u Kini. To se već desilo 2003. i 2004. godine, kada je evro naglo ojačao. Tada se dolar menjao za 0.87 centi, poređenja radi, sada je pao na 0,76 centi. U tom trenutku, evropska privreda beležila je neznatni rast. Izvoznici su tražili da Evropska centralna banka sa svoje strane utiče na slabljenje evra, što je ona i pokušavala držeći kamatnu stopu na veoma niskom nivou. U međuvremenu, evropske kompanije nastojale su da svoje poslovanje učine što efikasnijim, smanivanjem troškova, odnosno povećanjem produktivnosti. Firme koje su sprovele takvu transformaciju, sada mogu uspešnije da se suoče sa jačanjem evra.\nAmerički list Vol Stri Dzornal (Wall Street Journal) je nedavno objavio da su nemačke kompanije otišle najdalje u povećanju efikasnosti, što je svakako doprinelo da je ova zemlja najveći svetski izvoznik. Sada su nemačke firme u najboljoj poziciji. Istovremeno, njihovi produkti ne zavise toliko od globalne konkurencije, jer je reč o visokospecijalizovanim proizvodima, kao što su sofisticirane mašine, luksuzni automobili. Prema američkom dnevniku, najosetljivija na turbulencije u deviznim kursevima je Italija, jer najviše izvozi robu kao što je obuća, odeća, nameštaj, a koja se suočava sa sve žešćom konkurencijom iz zemalja sa niskim troškovima, pre svega azijskim.\nMinistri finansija zemalja Evropske unije na današnjem sastanku u Briselu su saopštili da za sada nije potrebna intervencija na tržištu.


Prva Srpska Televizija :: Info :: Beogradski aerodrom zaposliće još 100 do 150 radnika\n12. 02. 2015. 17:53 >> 17:55 Autor: M.M.\nPredstavnici Ministarstva građevinarstva, saobraćaja i infrastrukture i aerodroma "Nikola Tesla" potpisali su danas sa sindikatima kolektivni ugovor, a v.d. generalni direktor aerodroma Saša Vlaisavljević je najavio da će u maju zaposliti još 100 do 150 radnika zbog proširenja kapaciteta i povećanja saobraćaja.\nNovi kolektivni ugovor, koji je povoljniji za radnike aerodroma, potpisali su pomoćnik ministra za vazdušni saobraćaj Zoran Ilić u ime ministarstva, Vlaisavljević i predstavnici četiri reprezentativna sindikata.\nVlaisavljević je u izjavi za Tanjug zahvalio vladi na konstruktivnom učešću u pregovorima sa sindikatima.\nOn je podsetio da je za beogradski aerodrom 2014. bila rekordna godina, s obzirom da je ostvaren rast broja putnika od 31 odsto i naveo da se očekuje da će ova godina, po tome kako je startovala, biti još bolja.\nKako je rekao, u januaru 2015. je povećan broj putnika za 14 odsto u odnosu na isti prošlogodišnji period.\n"Čestitam zaposlenima i mogu da kažem, što se tiče nas kao poslovodstva, da nameravamo već u maju da otvorimo 100 do 150 novih radnih mesta zbog proširenja kapaciteta i povećanja saobraćaja", istakao je Vlaisavljević.\nPomoćnik ministra Ilić je kazao Tanjugu da su razvoj i privredni oporavak strateški ciljevi Vlade Srbije, kao i da je velika pažnja posvećena radu državnih preduzeća, među kojima je i aerodrom "Nikola Tesla".\n"Imamo sjajan primer na aerodromu Nikola Tesla, gde je odličnom saradnjom menadžmenta i i predstavnika sindikata zaključen novi kolektivni ugovor", naveo je Ilić.\nKako je rekao, pregovori su završeni i pre roka za potpisivanje novih kolektivnih ugovora - 29. januara , u skladu sa Zakonom o radu, ali kolektivni ugovor na aerodromu nije mogao ranije da se potpiše iz administrativnih razloga.\n"Ovo je sjajan primer i za druga preduzeća, nadam se da će ovakva praksa doprineti oporavku i boljem statusu javnih preduzeća", istakao je Ilić.\nNovi kolektivni ugovor je potpisan na tri godine, a potpisali su ga predstavnici četiri sindikalne organizacije na aerodromu - Sloga, Nezavisni, Asocijacija slobodnih i nezavisnih sindikata i Sindikalna organizacija aerodroma "Nikola Tesla".\nU januaru 2015. je bilo 308.381 putnika na beogradskom aerodromu, a takođe je povećan broj poletanja i sletanja - 4.506, što je za devet odsto više u odnosu na isti prošlogodišnji period.\nRast je ostvaren i u prevozu robe - u januaru je prevezeno 608.243 kilograma ili za šest odsto više.\nzaposlenje aerodrom nikola tesla\nAstro zanimljivosti 12. 11. 2018.


Goša iz Simićeva odlučila da pokrene stečaj | Nova Ekonomija\nGoša iz Simićeva odlučila da pokrene stečaj\nFoto: Pixnio - Marko Milivojevic\nSkupština akcionara Fabrike za proizvodnju specijalne opreme (FSO) "Goša" donela je jednoglasnu odluku o podnošenju predloga za pokretanje stečajnog postupka. Ovaj potez je u skladu sa Unapred pripremljenim planom reorganizacije (UPPR), navodi se u tekstu odluke.\nFSO "Goša" je pre deset godina bila najveći izvoznik među mali i srednjim preduzećima, kako je Nova ekonomija već pisala.\nKako piše u tada objavljenom Politikinom tekstu, u fabrici je radilo 250 ljudi, a sve što su proiizvodili su i izvozili. Pogon fabrike izgradnjen je krajem 70-ih, kako se navodi u tekstu Politike, novcem iz kredita Fonda za razvoj po licenci nemačke kompanije "Teklamit".


KG grad: Nova verzija fijata proizvodiće se u Kragujevcu, a evo šta se zna o njegovom izgledu\nNova verzija fijata proizvodiće se u Kragujevcu, a evo šta se zna o njegovom izgledu\nRadi se o modelu koji tek treba da se pojavi, a zasnovan je na najbolje prodavanom modelu italijansko-američke korporacije, "fijatu 500". Taj novi model najavljen je prošle godine, kada je predstavljen petogodišnji plan rada... »\nNovi automobil iz Kragujevca: Italijani najavljuju da će se proizvoditi u Srbiji, a evo šta se zna o njegovom izgledu\n"Fijat đardinjera", produžena verzija "fijata 500", mogao bi da bude novi model koji će proizvoditi fabrika u Kragujevcu, tvrde italijanski mediji pozivajući se na svoje izvore iz kompanije "Fijat Krajsler automobili". Radi se o modelu koji tek treba da se pojavi, a zasnovan je na najbolje... »\nKud plovi ovaj brod “kapitalnih investicija“: Šta je sve Kragujevčanima obećavano prošle godine\nPočetak 2021. godine je obećavao. Bar kada su kapitalne investicije u pitanju ili bar kada o istim slušate pomoćnika gradonačelnika za r...\nU naselju Pivara u Kragujevcu birači glasali protiv ustavnih promena\nKako još uvek nema zvaničnih informacija o tome kako su na referendumu u nedelju glasali Kragujevčani, prinuđeni smo da objavljujemo inf...\nНекадашњи члан Књажевско-српског театра Богољуб Боба Динић преминуо је у својој 86.години. Сахрана ће се одржати 09.априла у 13ч на Вар...\nKada je Joca Kenac svirao u kragujevačkim "Senkama"\nŽika Tomić (FACEBOOK) U vreme kada je Joca Kenac svirao u Senkama , Džentri su već prestali da postoje. Onda smo Asim i ja u &qu...\nI dalje raste broj novozaraženih u Kragujevcu\nLa Domino realno dominantan food brend i picerija na novoj lokaciji\nNevena Ignjatović predstavlja Srbiju na Zimskim olimpijskim igrama u Pekingu\nTelo sina političarke pronašli prolaznici: Poslato na obdukciju kako bi se utvrdio tačan uzrok smrti


Počinje izgradnja novih 18 km autoputa\nNaslovnica NAJNOVIJE Počinje izgradnja novih 18 km autoputa\nZenica – JP Autoceste FBiH uputilo je poziv predkvalifikovanim kompanijama za dostavljenje finansijskih ponuda za izgradnju tri lota autoceste na Koridoru Vc i to za dionicu Počitelj – Međugorje i Zenica jug – Zenica sjever.\nRok za dostavu finansijskih ponuda je 60 dana, saopćeno je iz JP Autoceste FBiH. Spisak kompanija koje su predkvalifikovane za izgradnju poddionica Počitelj – Međugorje i Zenica jug – Zenica sjever mogu se pronaći na zvaničnoj web stranici JP Autoceste FBiH. Autocestom dužine 11 kilometara spojit će se Počitelj sa Međugorjem ali i sa ostatkom Europe putem autoceste Dalmatine, a započet će i nastavak izgradnje dionice autoceste Zenica jug – Zenica sjever ukupne dužine sedam kilometara. Obezbijeđeno je 400 miliona KM za izgradnju navedenih dionica i to za izgradnju dionice Počitelj – Međugorje obezbjeđena su sredstva od Europske investicijske banke u iznosu od 200 miliona KM. Sredstva za izgradnju dionice Zenica jug – Zenica sjever su obezbjeđena od od OFID fonda u visini 120 miliona KM, a u toku je procedura obezbjeđenja 100 miliona KM od Kuvajtskog fonda za obnovu i razvoj. – Intenzivne aktivnosti koje se privode kraju za početak izgradnje novih 18 kilometara autoceste na Koridoru Vc je pokazatelj jasnog opredjeljenja Federalnog ministarstva prometa i komunikacija da je izgradnja autoceste kroz našu zemlju prioritet. Investirat će se 400 miliona KM izgradnjom ove dvije dionice – istakao je ministar Denis Lasić.\n– Sa zadovoljstvom mogu najaviti da JP Autoceste FBiH završavaju sve pripreme za početak izgradnje novog investicionog ciklusa na Koridoru Vc. Završavamo otkup zemljišta, obezbjeđena su sredstva za izgradnju, završeni su glavni projekti, a završavamo i tendersku proceduru.\nJoš veće zadovoljstvo mi je što je ovo samo početak izgradnje novog investicionog ciklusa, a u narednom periodu ćemo informisati javnost o projektima izgradnje autoceste koje se uz podršku državnih institucija mogu početi sa izgradnjom do graja ove godine – istakao je direktor JP Autoceste FBiH Ensad Karić.


Lider Severne Koreje sa ženom obilazi vojsku\nVođa Severne Koreje Kim Džong Un prikazan je danas u državnim medijima kako obilazi jednu vojnu jedinicu u pratnji supruge Ri Sol Đu.\nNa fotografiji koju je emitovala državna zvanična agencija KCNA prikazana je Ri kako sedi pored Kima i aplaudira tokom muzičke predstave pripadnika jedinice 552 Narodne vojske Koreje, prenela je agencija Kjodo.\nDržavni mediji Severne Koreje redovno prikazuju vođu i njegovu ženu prilikom obavljanja javnih funkcija, od kada je Ri po prvi put javno predstavljena kao njegova žena 25. jula. Međutim, ovo je prvi put da je Ri viđena kako prati Kima tokom inspekcije neke vojne jedinice.\nKim, kome je nedavno dodeljena titula "maršal Republike", vrhovni je kamandant vojske Severne Koreje.\nZa razliku od sina koji je uveo novu praksu pojavljivanja u javnosti sa suprugom, Kimov otac, Kim Džong Il nikada u medijima nije prikazan na nekom javnom događaju zajedno sa ženom, niti je bilo napisa u lokalnoj štampi o njegovom privatnom životu.


Završena rekonstrukcija pruge Resnik-Vreoci - Gradjevinarstvo.rs\nZavršena rekonstrukcija pruge Resnik-Vreoci\n17.07.2017. | MGSI\nPotpredsednica Vlade i ministarka građevinarstva, saobraćaja i infrastrukture, prof. dr Zorana Mihajlović, prisustvovala je danas (17.07.2017) obeležavanju uspostavljanja saobraćaja na rekonstruisanom delu pruge Beograd-Bar, od Resnika do Vreoca, i poručila da je modernizacija cele barske pruge jedan od strateških ciljeva Vlade.\n- Danas je važan dan jer je posle 40 godine moderizovan jedan deo barske pruge. Ovaj posao je urađen u roku i kvalitetu kao što uvek radimo sa Ruskim železnicama, a kroz projekte se najbolje vidi kakva je saradnja dve države - rekla je potpredsednica Vlade na svečanosti na Glavnoj železničkoj stanici, kojoj su prisustvovali i ambasadori Rusije i Crne Gore, Aleksandar Čepurin i Branislav Mićunović.\nOna je dodala da očekuje da rekonstrukcija cele pruge Resnik-Valjevo bude završena u roku, u novembru, čime će putovanje ovom deonicom biti skraćeno na sat i 15 minuta.\n- Jedan od strateških ciljeva je da barsku prugu vratimo na projektovane brzine, a procena je da je za rekonstrukciju preostalih deonica vrednost investicije oko 220 miliona evra. Na tome ćemo raditi u narednom periodu, o tome se već vode određeni razgovori, a od jeseni očekujem i konkretnije informacije o tome - rekla je Mihajlovićeva. Ona je dodala da je barska pruga značajna zbog povećanja transporta putnika i robe Koridorom 11, kao i da je reč o saobraćajnici važnoj za čitav region.\nMihajlovićeva je podsetila da ukupna ulaganja u železnicu iznose oko četiri milijarde evra, računajući i projekat Beograd-Budimpešta.\nObnovom pruge od Resnika do Vreoca, u dužini od 35 kilometara, završena je prva faza rekonstrukcije pruge Resnik-Valjevo, dužine 77,6 kilometara, projekta vrednog 80 miliona dolara, koji se realizuje iz kredita Ruske Federacije za modernizaciju srpske železnice. Završetak rekonstrukcije kompletne deonice Resnik-Valjevo planiran je za polovinu novembra 2017.


Mart na kanalu Viasat History - Od Puta svile do Nevidljivog Rima! - F i T\nHome /NE PROPUSTITE/Mart na kanalu Viasat History – Od Puta svile do Nevidljivog Rima!\nMart na kanalu Vijasat Histori biće, kao i svaki drugi mesec u godini, ispunjen dobrim dokumentarnim serijama i filmovima.\nOd 16. marta, subotom u 21.00, gledamo prvu sezonu od četiri epizode istorijsko-dokumentarnog serijala “Kako je Put svile stvorio svet”. Put svile je jedan od najvećih poslovnih poduhvata čovečanstva. Hiljadama godina ova trgovinska ruta između istoka i zapada duboko je uticala na tok istorije na teritoriji Evroazije.\nTrgovinski poslovi na Putu svile doprineli su nastanku i propasti mnogih carstava, potpomogli su brojne revolucije i uticali na svet raznih civilizacija. Čovečanstvo u obliku u kome postoji danas, kao i sve stvari koje smo stvorili, postoje upravo zahvaljujući Putu svile. Putujmo kroz vreme kako bismo saznali više o evoluciji drevnog ratovanja, o užasnoj Crnoj smrti. Upoznajmo se sa burnim posledicama inovacija i proživite radikalne društvene promene. Pođimo na zanimljivo istorijsko putovanje kroz Evroaziju i zaronimo u magične priče o ovom poznatom trgovinskom putu. Saznajmo kako je Put svile stvorio svet.\nPrvi ciklus dokumentarno-istorijske serije “Tajni rat” (2011), od 11. martagledamo vikendom od 20.00 (13 jednočasovnih epizoda).\nOd maja 1940. do juna 1944. godine, Evropa je bila preplavljena nacistima. Crvena armija se na istoku uhvatila u koštac sa Trećim rajhom, ali je Britanija, zajedno sa svojim saveznicima, otezala otvaranje Zapadnog fronta. Čerčil je zagovarao bombardovanje Nemačke, a saveznici su vodili rat na zemlji. Ovaj rat je bio tajna. Nijedan agent nije znao kome sme da veruje, neki su postali dvostruki agenti, verujući da im je to najbolja strategija za preživljavanje, a neki su igrali na obe strane iz čistog momenta uzbuđenja. Zahvaljujući dostupnosti novih materijala za tumačenje, neke od ovih priča mogu se u velikoj meri rekonstruisati.\nUvidom u svet ispod ulica Rima i uz pomoć novih tehnika vizualizacije, dr Mihael Skot u dokumentarcu “Rimski nevidljivi grad” (ponedeljak, 25. mart, u 20.50) predvodi tim stručnjaka kako bi otkrio celokupnu priču o najinspirativnijem gradu drevnog sveta i o neverovatnim ljudima koji su ga stvorili i koji su u njemu živeli. Izgled ovog grada podjednako je spektakularan danas, kao što je bio i nekada, ali postoji još jedan Rim, koji je malo ljudi upoznalo. On se sastoji od velikih podzemnih kamenoloma i akvadukta i velikih vodenih cisterni, koji su ukrašavali grobnice i podupirali liftove, vrata i mehanizme koje leže ispod Koloseuma. Ovaj film, prvi put, otkriva priču o drevnim Rimljanima i o tome kako su planirali, stvarali i živeli u ovom veličanstvenom gradu, pre više od dve hiljade godina.


MMF danas odlučuje o aranžmanu sa Srbijom – Energy Press\nMMF danas odlučuje o aranžmanu sa Srbijom\nBEOGRAD – Bord izvršnih direktora Međunarodnog monetarnog fonda trebalo bi danas u Vašingtonu da donese odluku o sklapanju aranžmana iz predostrožnosti sa Srbijom, što je stranim investitorima uvek nedvosmislen signal da je zemlja koja dobije takav sporazum finansijski stabilna i sigurna za ulaganje.\nNovi trogodišnji aranžman, prema najavama članova Vlade Srbije, neće podrazumevati novi zajam od MMF-a za jačanje deviznih rezervi Srbije, jer je Srbija dovoljno likvidna, te joj kredit nije potreban. Vlada Srbije ovim aranžmanom praktično preuzima, u skladu sa Zakonom o budzetu za 2015. obavezu da će sprovesti fiskalnu konsolidaciju, restruktuiranje javnog sektora, odnosno, strukturne mere i mere makroekonomske stabilizacije, kao i da će u naredne tri godine smanjiti deficit za 1,3 do 1,4 milijardu evra ili za 4,25 odsto BDP.\nUkoliko MMF odobri novi aranžman, prva kontrola izvršenja preuzetih obaveza uslediće polovinom maja, kada će predstavnici ove institucije doći u Beograd. Premijer Srbije Aleksandar Vučić takođe je nedavno objasnio da “sporazum ne potpisujemo zbog toga što tražimo novac, vec zato što nam je potrebna sigurnost”.\nRazgovori sa delegacijom MMF, koju je predvodila šef Misije te finansijske institucije za Srbiju Zuzana Murgasova, zvanicno su poceli 4. novembra prošle godine i trajali su dve nedelje. Po završetku razgovora, Murgasova je ukazala da za Vladu Srbije izazov ostaje visoka stopa nezaposlenosti, visok javni dug i visok deficit budžeta. “U narednom periodu potrebno je sprovoditi mere ekonomskog oporavka koje ce obezbediti makroekonomsku stabilnost, otvaranje novih radnih mesta, te sprovodenje fiskalne konsolidacije, koja treba da zaustavi rast javnog duga”, rekla je Murgasova.\nSrbija je u poslednjih 15 godina imala tri sporazuma sa MMF-om: od 2001. do 2004. stend-baj aranžman i 2009. aranžman iz predostrožnosti. Poslednji aranžman Srbije i MMF-a sklopljen je krajem septembra 2011. godine, a zamrznut februara naredne godine, jer je budžet za 2012. odstupio od dogovorenog fiskalnog programa.\nPorast indexa gospodarske klime u Sloveniji


XII Dani Orisa – originalnost ispred popularnosti - SUPER PROSTOR\nAko i nije, za promenu, bilo prisutnih starhitekata na ovogodišnjim Danima Orisa, svakako je bilo diskusije o njima – Marta Thorne, izvršni direktor Pritzkerove nagrade, sumirala je evoluciju, savremene okolnosti i izazove sa kojima se suočava institucija “Nobelove nagrade za arhitekturu”, svojevrsnog proizvođača i promotera starhitekata, te načine na koje nagrada može prevazići puko stvaranje velikih imena.\nSadržaj predavanja protezao se od Fujimotove primitivne budućnosti i gradacije polja, preko pomalo bizarnog sivo-crvenog sveta ekscentrične Odile Decq, zatim preko švajcarske smirenosti, preciznosti i kontekstualnosti Valentina Bertha, pa sve do zamorne i kvazi-intelektualne prezentacije roze zvezde industrijskog dizajna Karima Rashida, čije je prisustvo na ovakvom događaju upitno.\nNekoliko je predavanja koja su posebno privukla našu pažnju – možda ponajviše ono koje je održao Antón García-Abril (Ensamble studio), čiji projekti, kategorizovani u grupe BEAMS i STONES, nastoje postići ravnotežu konstruktivnih elemenata, koristeći prefabrikaciju i primitivne tehnike poput sklapanja, uklapanja, slaganja, dubljenja, ubacivanja, uvlačenja… Duhovitim filmovima oni beleže svoja istraživanja kroz proces građenja.\nSaša Bradić, zagrebački arhitekt koji živi i radi u Beču, bavi se stvaranjem nove urbane vrednosti postizanjem kontinuiteta javnog prostora, kroz brojne realizovane projekte dobijene pretežno na javnim konkursima.\nJeff Bickert prikazao je projekat slovenačkog Muzeja arhitekture i dizajna Small and Smart – Expressions of Contemporary Slovenian Architecture in Film – impresije slovenačke arhitekture kroz šest filmova o pojedinačnim arhitektonskim realizacijama, sa vrlo duhovitim i ponegde apstaktnim scenarijima.\nSavremenu skandinavsku arhitekturu predstavili su Reinhard Kropf iz Helen & Hard, koji koriste drvo kao reakciju na sveprisutni beton, služeći se prefabrikacijom i parametrikom kao metodama, te Janne Terasvirta iz ALA, koji je govorio o njihovoj potrazi za suštinom finske arhitekture, snalaženju sa izvođenjem velikog projekta u svojim dvadesetim godinama, i kreativnim načinima komunikacije sa klijentima i sumnjičavom javnošću.\nNova serija Orisovih predavanja sledi na proleće u Beogradu, gde očekujemo nova nepoznata imena koja će nas zadiviti svojom inventivnošću i duhovitošću. Starhitekti su stvar prošlosti…\nTekst: Kosta Mijić / Foto: Relja Ivanić\nEnsamble studio - Paulina i tartuf\nJeff Bickert: Biotehnički Fakultet / Arhitektura Krušec\nUtisci sa Beogradskih Dana Orisa 2012.


Kako korisnici društvenih mreža beže od realnosti izolacije - Život - Dnevni list Danas\nPočetna » Život » Kako korisnici društvenih mreža beže od realnosti izolacije\nGlobalno istraživanje kompanije Kaspersky pokazalo da je više od trećine upoznalo neke od influensera koje prate\nDanas Online23.09.2021. 07:01\nJednostrane veze, poznatije i kao „parasocijalne veze“, cvetaju širom sveta usred mera socijalnog distanciranja i mera Covid-19 izolacije koje uvode različite vlade.\nGlobalno istraživanje u kome je učestvovalo više od 15.000 ljudi iz 25 zemalja, koje je naručila kompanija Kaspersky, otkrilo je da nešto manje od polovine (47 odsto) korisnika društvenih mreža smatra da im influenseri koje prate pružaju mogućnost da „pobegnu od stvarnosti“.\nViše od jedne petine (21 odsto) veruje da bi ‘mogli da se sprijatelje’ sa influenserima koje prate, a otprilike isti udeo (22 odsto) je otišao čak dotle da pošalje privatne poruke nekom influenseru.\nUprkos izrazito virtuelnoj prirodi ovih odnosa, više od trećine (34 odsto) korisnika društvenih mreža je čak upoznalo neke od influensera koje prate, a taj broj je u SAD dostigao čak 57 odsto.\nTokom sukcesivnih mera zatvaranja i izolacije širom sveta, mnogi od nas su dosta vremena provodili kod kuće i okretali se virtuelnim drugarima kako bi našli zamenu za naše izgubljene društvene živote. Ova vrsta jednostranog odnosa snažno utiče na mnoge.\nViše od sedam od deset ispitanika (71 odsto) kaže da uče od influensera koje prate kada je reč o oblastima poput zdravlja, hobija, stila i vesti.\nGotovo četvrtina (23 odsto) kaže da su „zavisni“ od sadržaja koje plasiraju influenseri, a svaki deseti (10 odsto) čak kaže da ima osećaj da im nešto nedostaje ukoliko nemaju nikakvu interakciju sa influenserima.\nMnogi su tražili direktan kontakt sa onlajn influenserima, najčešće kroz postavljanje komentara na njihove objave (37 odsto) ili reagovanje na njihove objave ili priče (37 odsto).\nIpak, društvene mreže su bile značajne za mnoge ljude tokom pandemije, uz gotovo šest od deset (59 odsto) korisnika širom sveta koji su rekli da su im društvene mreže obezbedile ključnu povezanost tokom pandemije. Ova brojka je bila najveća među mlađim ljudima starosti između 18 i 34 godine (71 odsto), koji se oslanjaju na društvene mreže za povezivanje sa drugima.\nLjudi u Vijetnamu (94 odsto) i Južnoj Africi (79 odsto) će najpre reći da društvene mreže predstavljaju njihovu vitalnu vezu, mada trećina ljudi širom sveta (33 odsto) kaže da su postali manje tolerantni prema ljudima na društvenim mrežama za vreme pandemije.\nDejvid Em (David Emm), glavni istraživač bezbednosti u kompaniji Kaspersky, komentarisao je: „Iako je više od polovine (56 odsto) ljudi aktivno na društvenim mrežama već duže od decenije, mnogi od nas još uvek pokušavaju da pronađu balans između pozitivnih i negativnih strana društvenih mreža“, kaže Em.\n„Sada smo prešli u novu eru u kojoj virtuelni odnosi postaju norma. Te jednostrane veze često mogu da dovedu do prekomernih objava na društvenim mrežama, jer ljudi nastoje da razvijaju te odnose. Međutim, ovo može dovesti do ogromnog niza negativnih i nepredviđenih posledica – pokušaja hakovanja i fišinga, doksinga i maltretiranja, onlajn shaming-a – i još mnogih drugih. S obzirom na mere izolacije sa kojima smo se svi suočili u poslednjih godinu dana, razumljivo je da će se ljudi okretati ka onlajn i parasocijalnim vezama kako bi sprečili usamljenost i dosadu, ali ključno je da budu svesni posledica prekomernog deljenja informacija na internetu i da uspostave uravnoteženiji pristup“, smatra EM.\nIstraživanje kompanije Kaspersky takođe pokazuje:\n– Dve trećine (63 odsto) odraslih širom sveta mogu da se sete neke vesti o negativnim efektima društvenih mreža na privatnost podataka, a gotovo osam od deset (78 odsto) onih koji su se setili takve vesti kažu da je ona uticala na način na koji koriste društvene mreže\n– Nešto više od trećine (38 odsto) poznaje nekoga čiji su lični podaci kompromitovani, ali kada je reč o ljudima starosti između 18 i 34 godine ta brojka se povećava na više od polovine (52 odsto)\n– Ukupno, dve petine (41 odsto) odraslih širom sveta veruje da su društvene mreže pozitivne za društvo i politiku, više nego dvostruko više od onih koji smatraju da društvene mreže imaju negativan uticaj (19 odsto)\n– Prilikom korišćenja društvenih mreža, ljudi se najčešće osećaju „zabavljeno“ (56 odsto), „povezano“ (36 odsto), „srećno“ (26 odsto) i „inspirisano“ (23 odsto)\nKompanija Kaspersky takođe je pokrenula ‘ShareAware Hub’, gde ljudi mogu da pronađu korisne savete koji će im pomoći da bezbedno uživaju u korišćenju društvenih mreža.\nTerensko istraživanje je sprovela kompanija Opinium Research između 18-31. maja 2021. Kompanija Opinium je ispitala 15.682 odrasle osobe u 25 zemalja, uključujući Ujedinjeno Kraljevstvo, Francusku, Italiju, Nemačku, Španiju, Dansku, Holandiju, Čile, Meksiko, Argentinu, Brazil, Kolumbiju, Peru, Japan, Rusiju, Tursku, SAD, Češku, Mađarsku, Južnu Afriku, Austriju, Singapur, Vijetnam, Australiju i UAE.\nDruštvene mrežeEmotivne vezeinfluenseriizolacijakasperskyKorona virus\nKultura • danas 13:22\nVečeras počinje 37. Beogradski džez festival pod sloganom „Džez plamen“\nDačić sazvao novu sednicu parlamenta za sutra\nPolitika • danas 13:11


Kosovski izbori i faktor Kurti - Demostat - Dnevni list Danas\nPočetna » Politika » Demostat » Kosovski izbori i faktor Kurti\nSamoopredeljenje, čiji lider je Aljbin Kurti, može da se nada pobedi na kosovskim izborima koji se očekuju krajem januara ili početkom februara, budući da istraživanja javnog mnjenja pokazuju da je umnogome porasla popularnost tom pokretu.\n0Piše: Demostat/Marija Stojanović 02. januara 2021. 12.09\nPoznavaoci političkih (ne)prilika na Kosovu ocenjuju za Demostat da se pored povratka Kurtija na kormilo vlade, može očekivati da i u novi saziv vlasti uđe Srpska lista. Naši sagovornici ističu da će ukoliko ponovo postane premijer lider Samoopredeljenja učestvovati u nastavku Briselskog dijaloga Beograda i Prištine, ali ne očekuju da će ti pregovori dovesti do spektakularnih rezultata u narednih nekoliko meseci.\n–Neki smatraju da Samoopredeljenje može da dobije čak preko 50 mesta. Što se tiče Srpske liste, svakako da će uzeti svih 10 mesta koja pripadaju srpskoj zajednici. Međutim, postoji minimalna mogućnost da podrška Srpske liste uopšte ne bude potrebna, iako će nesumnjivo oni dati članove vlade. Naime, ako Samoopredeljenje osvoji preko 50 mesta u parlamentu, u tom slučaju teoretski bi bilo dovoljno da uđe u koaliciju samo sa predstavnicima drugih manjina, objašnjava Novaković.\n-Stabilna većina, koju ne mogu da ometaju koalicioni partneri i slaba opozicija, jeste ključni faktor koji može da pomogne implementaciju sporazuma postignutih u Briselu, ako postoji volja, naravno. Mislim da će nesumnjivo Kurti učestvovati u dijalogu u Briselu. Ali je pitanje kakvi će biti rezultati. Vašingtonski sporazum ne verujem da će da bude upitan, bez obzira sta je Kurti do sada izjavljivao. Već sada se „sporazum“ tretira kao u suštini unilateralna politička obaveza koju je svaka od strana preuzela prema SAD. Sumnjam da će i Bajedenova administracija ići ka promeni odnosno napuštanju najvažnijih elemenata, i sumnjam da će Kurti u ovom slučaju ići protiv SAD, ocenjuje Igor Novaković.\nAljbin Kurti, Izbori, KosovoBeograd


U toku upis u Školu za novinare - Jasmina Ubiparip: Sa polaznicima ću pričati o tome kakvu vrednost štampana izdanja imaju u digitalno doba! : Nadlanu.com\nU toku upis u Školu za novinare - Jasmina Ubiparip: Sa polaznicima ću pričati o tome kakvu vrednost štampana izdanja imaju u digitalno doba!\nObjavljeno 21. feb 2017. / 13:07:54\nRazgovarali smo sa Jasminom Ubiparip, zamenicom glavne i odgovorne urednice magazina "Lepota i zdravlje" i jednom od dugogodišnjih predavača u Školi za novinare i urednike Color Press Grupe:\n- Iako smo danas svi stalno onlajn i oslanjamo se, naravno, na onlajn medije da nam obezbede što bržu informaciju, kada je magazinsko novinarstvo u pitanju, polaznici CPG škole još uvek češće priželjkuju rad u štampanim medijima. Štampa i dalje ima prestižnu poziciju - lepo je držati u rukama i čitati na papiru ono što smo napisali. Kada je odštampano, kao da smo napisanom dali veću vrednost i težinu. U štampanim medijima tekstovi su pažljivo odabrani, priređeni, redigovani, opremljeni, lektorisani, korigovani. Sve je to u onlajn novinarstvu, nažalost, još uvek veoma retko. Tu je najčešće brzina najvažniji kvalitet. Zatim, kada pričamo o štampi, tu je i dizajn - mnogo se razmišlja o tome kako će tekst na papiru izgledati, uz kakve će fotografije najbolje doći od izražaja.To je ta "trešnjica" na vrhu torte.\nKako vi danas vidite tu "bitku" između printa i onlajna, s obzirom da magazin "Lepota i zdravlje" uspešno posluje na oba kanala?\n- Veoma su važni i print i onlajn i svaki od ovih medija čitaocu nudi poseban kvalitet. Kao čitalac, onlajn izdanje ću uvek izabrati kada želim da "skeniram" informacije, da saznam što više za što manje vremena, šta se i gde dešava, ili, pak, ako sam u potrazi za razbibrigom. Ali, print je taj od kojeg očekujem da mi ponudi objašnjenje i da da smisao svim tim informacijama koje sam pročitala na onlajnu i nisam znala u koje "fioke" da ih smestim. U print izdanju urednik je za mene - iz mnoštva dešavanja - probrao najvažnije, jasno i pregledno ih poređao po rubrikama i dao mi je objašnjenja - pojedinačne događaje sklopio je u širu sliku. Eto, zašto su oba medija važna.\n- Pored toga što se uvek radujem mogućnosti da upoznam buduće kolege i čujem njihove utiske o magazinu u čijem timu radim, plan mi je da pričamo o tome šta je, zapravo, posao urednika lifestyle magazina danas. I koju specifičnu vrednost imaju štampana izdanja u digitalno doba.\nČasove grupama od 12 do 15 polaznika drže dugogodišnji urednici, redaktori i novinari Color Press Grupe Lidija Ćulibrk, Jelena Bačić-Alimpić, Robert Čoban, Mirjana Pantoš, Angelina Čakširan, Aida Bajazet, Žikica Milošević, Jasmina Ubiparip, ali i kolege iz drugih medija:Aleksandar Filipović, Jakša Šćekić, Marina Kosanović, Vesna de Vinča, Eržika Pap Reljin, Branka Opranovići mnogi drugi.


Podrška Evropske unije upravljanju migracijama u Republici Srbiji Jedna majica, jedan život, jedna priča... - Podrška Evropske unije upravljanju migracijama u Republici Srbiji\nJedna majica, jedan život, jedna priča…\nMajke i deca migranti iz prihvatnog centra u Vranju učestvovali su u dvodnevnoj radionici u tom gradu pod nazivom „Kada majice pričaju“ 23. i 24. oktobra 2018. Iste radionice su odrzane sa migrantima smeštenim u Prihvatnom centru u Bujanovcu 25. i 26. oktobra.\nPsiholog Dragan Veselinović rekao je da su migranti na radionici mogli da iskažu svoju kreativnost, a pored toga su dobili i psihocijalnu podršku i pomoć.\n„Prvog dana migranti su na radionici najpre pričali o tome zbog čega su napustili svoje domove, a potom su na poleđini majica oslikavali simbole vezane za njihovu prošlost. Drugog dana govorili su o budućnosti, o tome gde žele da idu, a zatim su na prednjoj strani majica simbolima oslikavali svoju budućnost“, izjavio je Veselinović.\nOn je kazao da su migranti po završetku radionice dobili unikatne majice koje sa prednje strane predstavljaju njihovu budućnost, dok pozadina predstavlja prošlost i ono čemu ne žele da se vrate.\n„Cilj radionice je da se migranti odvoje od svoje turobne svakodnevnice, crnih misli i neizvesnosti kojom su okupirani. Cilj je takođe da se lokalna zajednica malo više uključi u upoznavanje sa migrantima kako bi se prevazišle predrasude koje postoje“, naglasio je Veselinović.\nHakimaki Šaovaz iz Irana istakla je da su svi učesnici radionice uživali u druženju i u slikanju.\n„Bilo je zaista mnogo lepo, posebno za decu. Deca vole da slikaju i da se izražavaju bojama“, kazala je Šaovaz.\nAktivista udruženja „Budi muško“ Nikola Stevanović izjavio je da je već imao priliku da učestvuje u radionicama sa migrantima, ali da svaki takav događaj predstavlja novo iskustvo.\n„Na nekim radionicama sam bio predavač, a na nekima, kao sada, učesnik. Utisak je sasvim drugačiji, jer su migranti mnogo otvoreniji prema učesnicima nego prema predavačima“, rekao je Stevanović.\nRadionicu u Vranju organizovala je Međunarodna organizacija za migracije (IOM) u sklopu Podrške Evropske unije opštinama i gradovima na čijim teritorijama borave migranti.


MANDIĆ UZBURKAO JAVNOST: Đukanović će morati da potpiše ZAKON O SLOBODI VEROISPOVESTI - poznato i kada! | Najnovije vesti - Srbija danas\n13.01.2021. • 22:09 Srbija Danas\nFoto: Facebook/Demokratski front - DF\nOglasio se jedan od lidera Demokratskog fronta.\nJedan od lidera Demokratskog fronta Andrija Mandić kazao je za Novo jutro TV Pink da se svi u crnogorskom parlamentu trude da, kao dominantnu, predstave upravo svoju politiku, a za najavljenu sednicu koja će biti održana 20. januara predviđa da će svi zakoni biti ponovo izglasani.\n- Đukanović će tog 20. januara biti prinuđen da sve to potpiše. Kohabitacija između nove Vlade Crne Gore i Đukanovića odigravala se na onaj način na koji smo i mi govorili da će se desiti. Znali smo da neće biti dobre saradnje, i samo se čekalo da neko nekoga prevari. Činjenica je da Đukanović u prevarama ima veliko iskustvo. Vlada je očekivala da će on uraditi ono na šta ga obavezuje Ustav, ali se ispostavilo da je procenio da može da pronađe pukotinu i tome teži - rekao je Mandić.\nKaže da građani očekuju da Vlada radi odlučnije i brže, kako bi mogle da se osjete promene nakon 30 godina.\n- Prošlo je mesec dana, nisu urađeni očekivani koraci, pa oni koji su bili na vlasti žele da se ponovo vrate tu gde su bili. Ovo je sada jedna trka sa vremenom i ometanje parlamentarne većine, ali mi imamo dovoljno snage i podršku građana da demontiramo taj mafijaški režim - dodao je Mandić.\nPovodom nedavnog hapšenja nikšićkog biznismena Brana Mićunovića, Mandić je rekao da se još nije utvrdila istina u vezi sa njegovim hapšenjem.\n- Koristi su imali i oni koji su ga hapsili, a svakako je imao Brano Mićunović jer mu je bio oduzet alat sa kojim je trebalo da zauzima manastire - rekao je Mandić.\nAndrija Mandić Crna Gora Milo Đukanović Zakon o slobodi veroispovesti


Nemačka predlaže stvaranje zajedničke ekonomske zone sa Rusijom - 03.12.2015, Sputnik Srbija\nNemačka predlaže stvaranje zajedničke ekonomske zone sa Rusijom\nŠef nemačke diplomatije Frank–Valter Štajnmajer uputio je pismo evropskom komesaru za trgovinu Sesiliji Malmstrom u kojem poziva EU da potpiše novi ekonomski... 03.12.2015, Sputnik Srbija\nrusija, vesti, svet, nemačka, evropska unija (eu)\n08:28 03.12.2015 (Osveženo: 09:43 03.12.2015)\nŠef nemačke diplomatije Frank–Valter Štajnmajer uputio je pismo evropskom komesaru za trgovinu Sesiliji Malmstrom u kojem poziva EU da potpiše novi ekonomski sporazum sa Rusijom i formira integrisanu ekonomsku zonu od Atlantika do Pacifika.\nRusija neće ukidati embargo EU do suspenzije sankcija\n20 Novembar 2015, 21:42\nU pismu šefa nemačke diplomatije se navode konkretni predlozi o investiranju u Rusiju i o saradnji u sferi energetike, objavio je juče list „Fajnenšel tajms“.\nU članku piše da ovaj sporazum treba da spreči probleme koji nastaju između EU i Rusije nakon stupanja na snagu trgovinskog sporazuma između Evrope i Ukrajine 1. januara 2016. godine. Moskva je više puta naglašavala da je taj sporazum u suprotnosti sa interesima Rusije i pozvala da se ulože napori kako bi se izbegle negativne posledice.\nŠtajnmajer je saopštio da je nemačka kancelarka Angela Merkel odobrila njegovu inicijativu, ali pismo nije bilo zvanično upućeno državama–članicama EU. Šef nemačke diplomatije je naglasio da je taj projekat politička deklaracija i da nije pravno–obavezujući, piše „Fajnenšel tajms“.


Beograd - Izmene Zakona o glavnom gradu\n27. novembar, 18:02\nUsvojeno: Veća ovlašćenja prigradskim opštinama 0 Podeli Podeli na facebook Podeli na twitter Podeli na viber Pošalji na mail\nUsvojeno: Veća ovlašćenja prigradskim opštinama\nIzmenama je previđeno da prigradske opštine imaju, uz saglasnost grada, svoja javna preduzeća kao i da grad svoje izvorne nadležnosti može da prenese na prigradske opštine.\nDeset gradskih opština vršiće legalizaciju do 400 kvadarata i izdavati građevinske dozvole do 1.500 kvadrata.\nGradonačelnik i Gradsko veće prema propisanim izmenama zakona više neće imati obavezu da najmanje dva puta godišnje izveštavaju Skupštinu o izvršavanju odluka i drugih akata Skupštini grada.\nNačelnik gradske uprave za svoj i rad gradske uprave odgovaraće Gradskom veću, a ne Skupštini Beograda\nU obrazloženju zakona je navedeno da je cilj zakona decentralizacija I da se izmenama zakona izražava posebnost Beograda utvrđivanjem većeg broja nadležnosti i preciziranjem određenih poslova, jer dosadašnjim Zakonom o glavnom gradu suštinskih razlika gotovo i da nema u odnosu na ostale jedinice lokalne samouprave.\nUsvajanjem zakona, a potom intoniranjem himne "Bože pravde" danas je završeno redovno prolećno zasedanje.\nTokom zasedanja od marta do kraja maja bilo je šest sednica i jedna posebna na kojoj se raspravljalo o Kosovu i Metohiji, a izveštaj je podneo predsednik Srbije Aleksandar Vučić, a prisustvovali premijerka Ana Brnabić i ministri.\nbeograd opštine zakon


Konferencija o zapadnom Balkanu 29. aprila\nNaslovna/Politika/Konferencija o zapadnom Balkanu 29. aprila\nBERLIN, SARAJEVO – Njemačka i Francuska pozivaju lidere balkanskih zemalja na konferenciju u Berlin, koja bi trebalo da bude održana 29. aprila, izjavio je u srijedu naveče predstavnik njemačke vlade.\nU Ambasadi Njemačke u Sarajevu su “Nezavisnim” potvrdili da bi Kosovo trebalo da bude glavna tema.\n“Stabilnost i pozitivan razvoj regiona su i njemačkoj saveznoj kancelarki i francuskom državnom predsjedniku od velike važnosti. Oni žele da sa pozvanim učesnicima razgovaraju o posebnim izazovima u regionu, poput pitanja odnosa Srbije i Kosova”, rekli su nam oni.\n“Prvi uslov je, naravno, da ove zemlje budu spremne, zahvaljujući reformama koje će sprovesti: vladavina prava, ekonomija, itd. Tako će, na primjer, za BiH od krucijalne važnosti biti naredno mišljenje Komisije za preciziranje etapa koje još treba preći”, rekli su oni.\n“A za to i ona sama treba da sprovede reforme kako bi postala demokratičnija i pružila više zaštite. Francuska je predložila da ova reforma EU bude sprovedena tokom narednih mandata Evropskog parlamenta i Komisije, između 2019. i 2024. godine.\nZa to vrijeme Francuska nastavlja pružati svoju političku i tehničku podršku približavanju zemalja zapadnog Balkana EU”, pojasnili su oni.\nBiH ekonomija EU Francuska konferencija Kosovo mediji Njemačka region Sarajevo Srbija Vrijeme\nIntervju / Trivić: Odričem se plate na fakultetu ako uđem u Parlament\nKaradžić Јovičević ponovo odgovorila Vukanoviću: Pristaješ da im budeš ‘bosanski Srbin’


BY DANIJELA: Kako da organizujete lakove za nokte? (neke korisne ideje)\nMoj nail art kutak, fotografisan za potrebe darivanja na blogu\nMake up my day (gore u neseserima, i jednim delom u prvoj fioci,\nse nalazi ostala nail art oprema)\nNajviše glasova u blogoanketi odneo je ovaj naslov, te danas donosim tekst na temu koja je naročito značajna za one devojke koje imaju sve veću kolekciju lakova. Navešću primere na koji način možete da prepoznajete lakove, da ih odložite, organizujete i razvrstate, iako verovatno već znate neke od odgovora. Paradoksalno je to što sam ja dosta komplikovana osoba po pitanju mog hobija, i najbolja organizacija u kojoj se ja snalazim je haos. :D Ipak, nekako sam razvila umeće kako se snaći u hrpi od skoro 300 lakova i to je ono što želim da podelim sa Vama!\nLabels: često pitanje, kako da, organizacija lakova


Infrastruktura, kultura i motivacija u fokusu aktivnosti UNDP Srbija - SandzakHaber.Net , Sandžačke Internet Novine !\nNaslovna Sandžak Novi Pazar Infrastruktura, kultura i motivacija u fokusu aktivnosti UNDP Srbija\nInfrastruktura, kultura i motivacija u fokusu aktivnosti UNDP Srbija\nOd HaberNews - 4. Decembra 2013. 0 103 Podeli na Fejsbuku\ntweet Novi Pazar – Novoimenovana direktorka UNDP za Srbiju, Irena Vojačkova Solorano, sastala se, tokom prve zvanične posete Novom Pazaru i regionu, sa gradonačelnikom dr Mehom Mahmutovićem, kako bi se dogovorili o nastavku aktuelnih i realizaciji novih projekata. „Mnogo je definisanih ativnosti na kojima ćemo raditi tokom 2014. a postoje i načelni planovi koje ćemo definisati i pripremati za realizaciju tokom dužeg vremenskog perioda. Izgradnja reciklažnog centra je jedan od važnijih projekata koji nam predstoje, ali ne i jedini. Ostvarenjem palniranih aktivnosti, činimo izuzetne pomake ne samo za Novi Pazar već i za ceo region“, rekao je Mahmutović povodom posete Vojačkove. Direktorka UNDP istakla je da će se proširenje aktivnosti organizacije kada je doprinos Novom Pazaru u pitanju u najvećoj meri odnosi na infrastrukturne projekte, ali i projekte u oblasti kulture. „Ovde smo i da menjamo percepciju, da utičemo na svest ljudi kako bi, uz konkretne investicije Novi Pazar svrtali u red razvijenijih područja. Zato sam zahvalna lokalnoj samoupravi na sradnji i zajedničkim naporima ka tom cilju“, zaključila je direktorka UNDP Srbija, Irena Vojačkova Solorano.\ntweet Prethodni tekstSprema se udar na tajkune i političare u SrbijiSledeći tekstAbbas zahvalio Turskoj na podršci palestinskom narodu HaberNews\tPOVEZANE OBJAVEVIŠE OD AUTORA


EU o kandidatskom statusu BiH u oktobru ili decembru\n24.06.2022 / 08:44 Politika - Brisel\nEvropska unija je potvrdila spremnost da Bosni i Hercegovini dodjeli status kandidata za punopravno članstvo.\nDržave članice su pozvale Evropsku komisiju (EK) da izradi novi izveštaj o reformskom procesu u ovoj zapadnobalkanskoj državi, nakon čega bi EU bila spremna da razmotri mogućnost dodjeljivanja statusa kandidata.\n"Evropska unija je spremna da Bosni i Hercegovini dodijeli status zemlje kandidata i u tom cilju poziva (Evropsku) Komisiju da bez odlaganja izvesti Savet EU o implementaciji 14 ključnih prioriteta navedenih u njenom mišljenju sa posebnom pažnjom na one koji predstavljaju značajan skup reformi kako bi se Evropski savet vratio da odlučuje o ovom pitanju", stoji u usvojenim zaključima šefova država i vlada EU.\nNa potezu ČeškaDiplomatski izvori u Briselu su potvrdili da će se sarajevskom kandiddaturom pozabaviti češko predsjedništvo koje će imati mandat od 1. jula do 31. decembra ove godine.\nKao posledica ove rasprave, EU nije mogla na vrijeme da saopšti odluku o dodjeli statusa kanididata za Ukrajinu i Moldaviju.\nPredsjednica Evropske komisije Ursula von der Leyen, predsjedavajući Predsjedništva BiH Šefik Džaferović, francuski predsjednik


PočetnaVestiSoftware/WebVestiPočinje šesti po redu FON Hakaton\n23.03.2019 12:20 | 0 Software/Web\nU subotu, 23. marta 2019. godine, sa početkom u 10 časova, otvaren je šesti po redu „FON Hakaton” koji organizuje udruženje studenata informatike FONIS zajedno sa Istraživačko-razvojnim centrom Fakulteta organizacionih nauka. Projekat se sastoji iz dva dela - „Tech Challenge-a” i „Hakatona”, a ima za cilj da podstakne mlade ljude da primene svoje znanje u rešavanju konkretnih primera iz\nTema ovogodišnjeg „FON Hakatona” postavljena je od strane glavnog partnera projekta – kompanije „SAGA” i ona glasi „Primena ICT tehnologija za unapređenje bezbednosti u velikom gradu“. Osam najboljih timova „Tech Challenge-a“, sastavljena od po tri ili četiri člana, su tokom prethodnih nedelju dana intenzivno razvijali predloge koji predstavljaju rešenja bazirana na modelu ovog realnog problema. Nakon prezentacije svojih idejnih rešenja, žiri sastavljen od predstavnika kompanije „SAGA”, profesora sa Fakulteta organizacionih nauka i stručnjaka iz privrede, će odabrati pobednika „Tech Challenge-a”.\nNakon svečanog proglašenja pobednka prvog dela projeka, učesnici „Hakatona” , mladi programeri, imaju 24 sata da, uz tehnologiju po izboru i pomoć stručnih mentora, realizuju softversko rešenje na zadatu temu. Na samom „Hakatonu” učestvuje 12 odabranih timova iz Srbije i regiona koji su prethodno prošli selekciju. Prezentacija njihovih rešenja biće održana u nedelju, 24. marta 2019. godine, u prostorijama Fakulteta organizacionih nauka sa početkom u 17 časova.\nPozivamo sve zainteresovane IT entuzijaste da dođu na Fakultet organizacionih nauka u subotu 23. marta u 10 časova, odnosno u nedelju, 24. marta u 17 časova, kako bi podržali ambiciozne mlade ljude.\nViše informacija o samom takmičenju možete pronaći na sajtu http://hakaton.fonis.rs


Projekat ,,Novi Lideri" : Nadlanu.com\nProjekat ,,Novi Lideri"\nObjavljeno 29. okt 2014. / 18:29:50\nAIESEC, kao najveća studentska organizacija na svetu, prepoznaje nedovoljnu proaktivnost mladih ljudi kao sve veći društveni problem, jer na taj način njihov potencijal ostaje neiskorišćen. Stoga je osmišljen projekat “Novi Lideri” sa ciljem da se podstakne aktivizam u Srbiji. Ideja je poći od mladih i inspirisati ih da razmišljaju proaktivno i da time pokrenu sjajne inicijative.\nU toku su prijave za učešće na konferenciji za sve mlade ljude u Srbiji, a zatvaraju se 1.novembra.\nProjekat se sastoji iz dva dela: Konferencije Novih Lidera i Lead Up-a.\nKonferencija Novih Lidera je dvodnevni događaj koji će se desiti 13. i 14. novembra 2014. godine u Beogradu, već tradicionalno u Narodnoj banci Srbije. Konferencija ima za cilj da na jednom mestu okupi 200 mladih lidera iz cele Srbije koji će međusobno napraviti mrežu društveno aktivnih lidera koji iza sebe već imaju iskazane liderske sposobnosti, a koje će motivisati i inspirisati već ostvareni lideri širom sveta deleći svoja liderska iskustva.\nLead Up je događaj koji prethodi Konferenciji Novih Lidera i održaće se tokom oktobra u gradovima: Kraljevu, Novom Sadu, Nišu, Kragujevcu, Subotici, Vršcu, Somboru, Čačku, Pirotu, Zrenjaninu, Pančevu, Šapcu, Kruševcu, Zaječaru i Leskovcu i okupiće oko 600 mladih ljudi širom Srbije. Cilj ovih događaja jeste podsticanje mladih na lokalnom nivou da budu akteri pozitivnih promena u svom okruženju.\nLead Up će se sastojati iz 2 dela:\nProfil učesnika: Učesnici će biti predsednici nevladinih organizacija koji sa sobom treba da povedu još 2 osobe iz svoje organizacije.\nCilj edukativnog dela: Uz pomoć predavača, učesnici će identifikovati probleme njihove lokalne zajednice kao i izazove sa kojim se susreću, utvrditi najbolja rešenja kao i konkretne akcije koje treba preduzeti. Ovaj deo će biti interaktivnog karaktera, tokom kojeg će članovi različitih nevladinih organizacija raditi zajedno u cilju poboljšanja njihovog okruženja.\nProfil učesnika: Ovaj deo će biti otvoren za sve one koji budu želeli da čuju i da učestvuju u diskusiji, ali posebno za članove nevladinih organizacija, čiji su predstavnici učestvovali na edukativnom delu\nCilj motivacionog dela: Već ostvareni lideri iz pomenutih lokalnih zajednica zajedno sa svim učesnicima diskutovaće o svojim liderskim iskustvima. U nastavku će učesnici edukativnog dela događaja prezentovati rešenja problema koje su identifikovali, a potom i dobiti objetkivno mišljenje i dodatne savete po pitanju konkretnih akcija koje bi trebalo preduzeti.\nSmatramo da ćemo na ovaj način uspeti da motivišemo mlade širom Srbije da budu pokretači pozitivnih promena i da im pružimo podršku da sami realizuju svoje ideje, ali i da zajedno rade u cilju stvaranja bolje lokalne zajednice. Na ovaj način stvaraćemo nove lidere koji će na svom putu motivisati i inspirisati još više lidera.\nnarodna banka srbijenovi lideri